Самарқанд вилоятида фирибарлик ошди\n14:16 20 Феврал 2019\nСамарқанд вилоятида номусга тегиш камайди, қотиллик ошди\n02:34 28.12.2017 Ҳавола олиш\nСамарқанд шаҳри ва Самарқанд, Паст Дарғом, Нарпай, Тойлоқ, Оқдарё, Ургут ва Қўшработ туманларида қотиллик жиноятлари ортганлиги жиддий танқид қилинди\nТОШКЕНТ, 28 дек — Sputnik. Самарқанд вилояти ҳокимлигида ҳудудларда жиноятчиликнинг барвақт олдини олиш ва ҳуқуқбузарликка қарши курашиш республика комиссияси ҳамда халқ депутатлари вилоят Кенгашининг қўшма йиғилиши бўлиб ўтди, деб хабар қилди "Зарафшон" нашри.\nЙиғилишда мамлакат Олий Мажлиси Сенати раиси Ниғматулла Йўлдошев, Ўзбекистон Бош вазири ўринбосари, Хотин-қизлар қўмитаси раиси Танзила Норбоева, халқ депутатлари маҳаллий кенгашлари депутатлари, судлар, ҳуқуқни муҳофаза қилувчи органлар, жамоат ташкилотлари вакиллари иштирок этди.\nҚайд этилишича, вилоятда ўтган йилнинг шу даврига нисбатан унча оғир бўлмаган жиноятлар 7,9 %, ижтимоий хавфи катта бўлмаган жиноятлар 2,7 %, босқинчилик 18,5 %, номусга тегиш 16,4 % ва безорилик 20,8 %га камайган. Шунингдек, аёллар, ёшлар ва муқаддам судланганлар томонидан содир этилаётган жиноятларнинг камайиши кузатилган.\nАммо Булунғур, Қўшработ, Оқдарё, Пахтачи, Паст Дарғом ва Жомбой туманларида бу каби жиноятлар сезиларли равишда ошган. Вилоят бўйича оғир ва ўта оғир жиноятлар 31,5, ўғирлик 10,1, фирибгарлик 8,4, талончилик 50, транспорт воситасини олиб қочиш 17,4, гуруҳлар томонидан содир этилган жиноятлар 7,8 фоизга кўпайган.\nЙиғилишда Самарқанд шаҳри ва Самарқанд, Паст Дарғом, Нарпай, Тойлоқ, Оқдарё, Ургут ва Қўшработ туманларида қотиллик жиноятлари ортганлиги жиддий танқид қилинди.\nШунингдек, вилоятда тезкор-қидирув бўйича чора-тадбирлар етарли даражада амалга оширилмаган. Содир этилган умумий жиноятларнинг 22,6, жиноят-қидирув йўналишидаги жиноятларнинг 32,6 %и фош этилмаган. Қидирув тадбирлари самарали ташкил этилмаганлиги сабабли ички ишлар органлари томонидан қидирувда бўлган шахсларнинг 34,9 %и ушланмаган.\nЙиғилишда вилоят ички ишлар, соғлиқни сақлаш ва халқ таълими бошқармалари бошлиқларининг ахборотлари тингланди ва иштирокчилар томонидан муҳокама қилинди.


Санта-Барбарада хитойлик табиб оиласи ўлдириб кетилди\n14:20 / 27.03.2016\nКалифорния штатининг Санта-Барбара шаҳрида яшаб келган, асли хитойлик бўлган табиб Вэйдонг Хан ва унинг оила аъзолари ўлдириб кетилган. Бу ҳақда Associated Press хабар берган.\nУ, 29 ёшли рафиқаси ҳамда 5 ёшли қизи ўқотар қурол орқали ўлдирилган. Жасадлар оиланинг уйида, елим халталарга ўралган ҳолда топилган.\nБу қотилликларни содир этишда гумон қилиниб, 27 ёшли Пьер Ҳаобш қўлга олинган. Полициячилар уни Сан-Диегодаги автомобилларга ёқилғи қуйиш шохобчасида қўлга туширишган. Унинг машинасида қурол ҳамда Ханлар оиласидан ўмарилган мулк аниқланган.\nТерговчиларнинг маълумотига кўра, қотилликка табибнинг фаолияти сабаб бўлган. Хан 1991 йили Пекиндан келиб Санта-Барбарада ўз клиникасини очган. У табиблар оиласи вакили бўлиб, даволашда хитой табобатига оид усуллардан (игна билан даволаш ва турли массажлар) фойдаланган. Бундан ташқари, унинг клиникасида мижозлар учун турли гиёҳлар берилган.


ЎзА - Самарқанддаги машҳур “SINO” заводи ва завод раҳбарининг тақдири нима бўлди?\n07.01.2019 18:46 Чоп этиш версияси\nСамарқанддаги машҳур “SINO” заводи ва завод раҳбарининг тақдири нима бўлди?\nМиллионлаб доллар сармоя киритилган ва хорижий брендлар билан ҳамкорлик ўрнатган Самарқанддаги “SINO” акциядорлик жамияти жорий йилнинг ёзида банкрот деб топилган эди.\n“Ўзэлтехсаноат” уюшмасида ўтказилган брифингда уюшма раиси Алишер Абдуллаев қарорда бу борада алоҳида банд киритилганини изоҳлади.\nПрезидентимизнинг 2019 йил 4 январь куни имзоланган “Электротехника саноатининг экспорт салоҳиятини янада ривожлантириш ва ошириш чора-тадбирлари тўғрисида”ги қарорида “SINO”ни “ноль” харид қиймати бўйича корхонанинг кредиторлар олдидаги қарзини тўлаш билан бир вақтда корхонанинг фаолиятини соғломлаштириш учун инвестициялар киритиш шарти билан топшириш тўғрисидаги таклифга розилик берилди.\nҚайд этиш жоизки, 1973 йилда қурилган завод "Памир", "Снежинку", "Самарқанд", "SINO" брендлари остида маҳсулот ишлаб чиқарган. Завод қуввати йилига 250 мингта совутгич ишлаб чиқаришга мослашган эди. Бу холодильниклар Польша, Афғонистон, Хитой ва бошқа мамлакатларга экспорт қилиб келинаётган эди.\n– Мазкур корхонанинг етмиш икки миллиард қарзи бор эди, – дейди уюшма раиси. – Очиғи, унинг олдинги раҳбарига нисбатан ўтган йилнинг октябрь ойида жиноят иши қўзғатилган. Албатта, бундай ҳолат бизнинг номимизга ҳам яхши эмас. Шундай бўлса-да, биз корхонани соғломлаштириш таклифини илгари сурдик. Ахир, тайёр корхона тарқалиб кетиши эмас, ривожланиши керак. У давлатдан, банклардан олинган пулларни қайтариши керак. Ваҳоланки, бу пуллар етимларни, армияни ва кам таъминланган оилаларнинг пули ва у албатта давлатга қайтиши керак. Шунингдек, қанчадан-қанча иш ўрни яратилиб, оилалар манфаати таъминланаётган эди.


Ҳасадчи руҳий азобда яшайди » O'zbekiston musulmonlar idorasi Qashqadaryo viloyati vakilligi rasmiy sayti\n7-09-2021, 16:26 33 Ўқиш режими + -\nҲасад – бировдаги неъматнинг ундан кетиб, ўзига келишини хоҳлашдир. Бу неъмат хоҳ дунёвий бўлсин, хоҳ диний бўлсин, фарқи йўқ. Бошқача қилиб айтганда, ҳасад бировнинг ютуғини, муваффақиятини кўролмаслик, ичиқораликдир. Ҳасад динни бузадиган, мўминга азият берадиган салбий иллатдир.\nҚуръони каримда ҳасадгўйларни ёмонлаб бир неча оятлар нозил қилинган. Пайғамбаримиз соллаллоҳу алайҳи васаллам ҳам бир ҳадиси шарифларида шундай марҳамат қилганлар: “Ҳасаддан сақланинглар! Чунки, олов ўтинни еганидек, ҳасад ҳам яхшиликларни еб битиради”.\nҲасад Аллоҳ таолонинг берган тақсимотига рози бўлмаслик аломатидир. Чунки, ҳасадгўй “Оҳ, қанийди фалончининг молу давлати, обрў иззати унда эмас, менда бўлганда, роҳат-фароғатда яшар эдим” қабилидаги хомхаёлларни қилади. Албатта, бу каби сўзлар Аллоҳнинг берган ризқига қаноатсизлик белгиси ҳисобланади. Ҳолбуки, Аллоҳ бир неъматни бировга бекордан-бекорга бермайди. Бунинг сир ва ҳикмати Ўзигагина аёндир.\nБанда ҳасад қилгани билан ўша неъматни йўқ ҳам, ёрдам қилгани билан бор ҳам қила олмайди. Шунинг учун ҳам ҳасадгўй доимо умидсизлик ва ҳасрат доғида эзилиб юради. Қанча мол-дунёга эга бўлмасин, қалбидаги ҳасад иллати борлиги учун ўша молидан фойдаланиб, роҳат фароғатда яшай олмайди. Пайғамбаримиз соллаллоҳу алайҳи васаллам: “Мўмин одам ҳавас қилади, мунофиқ одам эса ҳасад қилади” деганлар.\nҲазрати Али розиялоҳу анҳу шундай деганлар: “Ҳасад ҳасадгўйнинг адоватидан, кибр ва бадбахтлигидан келиб чиқадиган ёмон иллатдир. Шунинг учун ҳасад қилувчи доимо руҳий азобда яшайди. Бир кишининг муваффақиятини кўргани ҳамон ҳасад оловида ёнади. Ҳасадгўйга бундан ҳам қаттиқ жазо бўладими?!”\nБиз юқорида айтдикки, агар бировдаги неъмат ундан кетиб, ўзига келишини истаса, бу ҳасад бўлади. Ушбу ҳасад ҳар қандай ҳолатда ҳам қаттиқ қораланган, қайтарилган иллат, уни қилиш эса оғир гуноҳдир.\nАгар бировдаги неъмат ундан кетишини истамай, ўзида ҳам ўшандай неъмат бўлишини хоҳлаш ҳавас дейилади. Бу нарсадан эса қайтарилмаган, аксинча, мақталган.\nБаъзи донишмандлар айтишган: “Ҳасадгўй ҳеч қачон мақталмайди, балки, фақат ёмонланади, пасткаш деб билинади, фаришталар томонидан уларга фақат лаънат ва ғазаб бўлади, ёлғиз ўзи ўтирганда доим безовта ва ғамгин бўлади, бошига қийинчилик тушганда уни қаттиқ қўрқув қамраб олади, дўзахда эса даҳшатли азоблар, қайноқ ҳарорат ва ёнишга мубтало бўлади”.\nҲaсaдгўйлaр ўлaди-ю, ҳaсaд ҳeч қaчoн ўлмaйди, деган эди файласуфлардан бири. Ҳақиқатдан ҳам, одамларга ҳасад қилиб, ҳам ўзини ҳам бошқаларни қийнаб юрганлар вафот этгани билан, барибир ҳасад ўлмайди. Энг ачинарлиси, у ҳамма қалбда ҳам бўлар экан. Фақат, иродалилар, ўзини ҳурмат қилган, ҳалоллик ва самимиятга ошуфта қалб соҳиблари ичидаги ҳасадни ҳавас ёрдамида ўлдиришга эришишар экан. Бадбинлик, манманлик, кекчи, жиззакиликка мойил кишиларда эса ҳасад кучли ривожланиши ҳақида мутахассислар эътироф этишяпти.\nДемак, ҳасад деган бедаво «дард»га йўлиқмаслигимиз учун, аввало, кўнгилни кенг тутишимиз, феълимиздаги аразчилик, жиззакилик, урушқоқлик каби ҳам соғлигимизга, ҳам турмушимизга соя ташлайдиган хусусиятлардан чекинишимиз ва албатта, бирор муваффақият ё омадга эришганларни кўрганимизда, эшитганимизда, «Аллоҳ зиёда қилсин, буюрсин, илоҳим, менга ҳам шундай бахт насиб этсин» деган ниятни астойдил кўнгиллашимиз даркор экан.


ТОШКЕНТ, 1 янв - Sputnik. Ўзбекистонда 1 январдан рўй берадиган ўзгаришлар ҳақида Адлия вазирлигининг "Ҳуқуқий ахборот" канали жавоб берди.\n* Давлат харидлари тўғрисидаги қонун ҳужжатларига риоя қилиш учун жавобгарлик бошқарув органларига юкланади. Давлат харидлари бўйича топшириқлар ва импорт контрактлари “Лойиҳалар ва импорт контрактларини комплекс экспертиза қилиш маркази”да экспертизадан ўтказилмайди.\n* 100 бошли чорва ва 100 минг парранда бўлган хўжаликларда ветеринария врачи ва зоотехник штати жорий этилади.\nҚорамолчилик йўналишидаги хўжаликлардаги ҳамда аҳоли қарамоғидаги сигирлар селекция режасига асосан наслли буқалар уруғи билан сунъий уруғлантирилади. Туман ҳокимлари келгуси йилга озуқа экинларини жойлаштириш режасини “Ўзбекчорванасл” агентлигининг ҳудудий бошқармалари билан келишади.\n* Республиканинг барча ҳудудларидаги кўчмас мулкка нисбатан ҳуқуқлар ҳақидаги маълумотлар Реестрга фақат электрон шаклдаги кадастр паспорти тайёрланганидан кейин нотариуслар томонидан электрон киритилади ва мулкдорга Реестрдан кўчирма берилади.\n* Оғир ва йирик габаритли автомобилларнинг вазн ва ҳажм параметрларини назорат қилиш, уларнинг автомобиль йўллари бўйлаб ҳаракатланиши учун йиғим ундириш ва ҳаракатланишига рухсатнома бериш Автомобиль йўллари қўмитаси (Қўмита) томонидан амалга оширилади. Йўл ҳаракатини тартибга солишнинг техник воситалари ва уларнинг конструкциялари, шу жумладан фото- ва видеоқайд этиш техник воситалари Қўмита билан келишилган ҳолда ўрнатилади.\nЯнвар ойида метан қимматлашди, пропан арзонлашди\n* Автомобиль йўлларини лойиҳалаштириш, қуриш, реконструкция қилиш ва капитал таъмирлаш, шунингдек, йўл-қурилиш ишларини техник назорат қилиш учун янгидан бошланадиган объектлар бўйича шартномалар фақат давлат харидлари тўғрисидаги қонун ҳужжатларига мувофиқ ўтказиладиган танлов (тендер) якунлари бўйича тузилади. Йўл-қурилиш ишлари бўйича консалтинг хизматлари (техник назорат) мустақил ташкилотлар томонидан амалга оширилиши мумкин. Тошкент шаҳри кўчаларини қуриш ва таъмирлаш бўйича буюртмачининг функцияларини синов тарзида Тошкент шаҳар ҳокимлиги амалга оширади.\n* 2020 йил 1 январдан бошлаб, нефть битумининг йўлларга мўлжалланган маркаларини сотиш соҳасида фаолият олиб бориш ҳуқуқи учун лицензия олиш талаб этилмайди.\n* Ҳокимликларнинг алоҳида функция ва ваколатлари тегишли давлат бошқаруви органларининг ҳудудий бўлинмаларига ўтказилади. Ҳокимликларнинг бир қатор функция ва ваколатлари чиқариб ташланади. Давлат органлари ва ташкилотлари жами 28 турдаги ҳужжатларни фуқаролардан талаб қилиши, фуқароларнинг ўзини ўзи бошқариш органлари томонидан эса уларнинг берилишига йўл қўйилмайди. Президент ва Ҳукумат ҳужжатлари билан тузилган (рўйхати мазкур қарорда келтирилган) идоралараро коллегиал органлари тугатилади.\n* Тажриба-синов тариқасида 10 та олий таълим муассасалари ўзини ўзи молиялаштириш тизимига ўтади.\n* Аҳоли учун иссиқлик энергияси ва иссиқ сувга пасайтирилган тарифларни қўллаш натижасида кўриладиган зарарлар Қорақалпоғистон Республикасининг республика бюджети, вилоятлар ва Тошкент шаҳар маҳаллий бюджетлари ҳисобидан қопланади.


Ҳозирда қимматбаҳо бўлган 10та қадимий автомобиль » Скачать музыку бесплатно новинки музыки 2016-2017\nАксарият кишилар автомобиллардаги тезлик, ишончлилик, кўркамлик ва дизайнни қадрлашади. Автомобилсозлик саноатининг ўтган 128 йиллик тарихи давомида кўплаб автомобиллар яратилган бўлиб, эски моделларнинг айримлари бугунги кунгача сақланиб қолган ва ўта қиммат туради. 1. “Alfa Romeo Tipo B”, 1932 йил, 5,6 млн доллар Гран-прида қатнашиш учун 1932 йилда тайёрланган автомашина дастлабки пойга автомобилларининг яловбардори ҳисобланади. Ҳажми 2,6 литрли 8 цилиндрли двигатели ва 260 от кучига эгалиги ҳамда кучайтирилган аэродинамикаси боис “Tipo” 1932 ва 1935 йиллар оралиғида нақд 26та пойгада ғолиб чиққан. 2. “Mercedes-Benz 38/250 SSK”, 1929 йил, 7,4 млн доллар Классик пойга родстери ғилдирак базаси олдинги моделникига нисбатан қисқароқ бўлганлиги учун SSK (Super Sport Kurz) лақабини олган. Бу машҳур автоишлаб чиқарувчи Фердинанд Порше “Mercedes” учун тайёрлаган охирги автомобилдир. SSK капоти остида катта қувватга эга (300 от кучи) 7,1 литрли двигатель жойлашган бўлиб, автомашинанинг тезлиги соатига 200 километрга етган. 1930-йилларда SSK барча Гран-приларда етакчи бўлган. 3. “Shelby Cobra Daytona Coupe”, 1965 йил, 7,7 млн доллар Ҳар қандай шаҳарликнинг орзуси бўлган “Shelby Cobra Daytona Coupe” —GT классидаги “Ferrari”ларга муносиб рақиб ҳисобланган камсонли америка автомобилидир. 430 от кучига эга V8 двигатели ва 320 км/соат тезлик бу машинага 1964 йилги Ле-Ман пойгасини ва 1965 йилда ўтказилган автомобиль ишлаб чиқарувчилар ўртасидаги жаҳон чемпионатида ғолиб бўлишига имкон берган. 4. “Ferrari 250 GT SWB California Spyder”, 1961 йил, 8,6 млн доллар “Ferrari 250 GT SWB California Spyder” модели кўплаб мукофотларни қўлга киритган “250 GT Berlinetta SWB”нинг ремейки ҳисобланади. Янги “Spyder” текис корпус, анча самарали шасси ва қудратли 3 литрли V12 двигателига эга бўлган. Бу автомобиль Голливуд фильмларида тез-тез кўзга ташланганлиги билан ҳам аҳамиятли. Дизайни ва ажойиб бошқарувга эга бўлгани туфайли “Spyder” бутун дунёдаги автоишқибозларнинг севимли машинасига айланган. 5. “Mercedes-Benz 540K Special Roadster”, 1947 йил, 9 млн доллар Фердинанд Порше ўз автомобилларини ишлаб чиқариш билан шуғулланишни бошлашидан аввал у бу 5,2 метрли “йиртқич” учун двигатель ишлаб чиққан. 5,4 литрли двигатель ва ажойиб қиёфаси “540K Special Roadster”ни аслзодалар, бизнесменлар ва экран юлдузларининг севимли автомобилига айлантирган. Икки эшикли бу кабриолет катта тезликда ҳам жуда осон бошқарилган. Бу эса ўша йиллардаги люкс классидаги автомобиллар учун ҳам камёб ҳодиса эди. 6. “Bugatti Royale Type 41 Kellner Coupe”, 1931 йил, 9,8 млн доллар Айтишларича, Этторе Бугатти фақат қиролларгина сотиб олиши мумкин бўлган ҳашаматли автомобилни яратишни орзу қилган экан. Этторе бу орзусини рўёбга чиқара олди ва унинг автомобили энг ҳашаматли автомобилга айланди. 12,7 литрли двигатели “Bugatti”ни энг қудратли автомобиллардан бири бўлишини таъминлади. Қироллар учун мўлжалланган автомашинадан атиги олти дона тайёрланган. 7. “Duesenberg Model J”, 1931 йил, 10,3 млн доллар Буюк тушкунлик даврида Американинг “Duesenberg Automobile & Motors Company” компанияси томонидан ишлаб чиқарилган “Model J” автомобили америкача инновациянинг ёрқин намунаси ҳисобланади. “Model J” Қўшма Штатлардаги энг мафтункор, тезкор, катта ва қиммат автомобиль мақомини олиш учун махсус яратилган. Бу автомобиллардан бирини испан қироли Альфонсо XIII ва ўша даврнинг энг илғор бир неча нафар бизнесмени сотиб олган. 8. “Ferrari 250 Testa Rossa”, 1957 йил, 27,5 млн доллар Аксарият автоишқибозларнинг ишонтиришларича, “Ferrari 250 Testa Rossa” шунчаки кучли автомобиль эмас. У бой ва машҳур инсонларнинг севимли ўйинчоғига айланган спорт автомобилларининг бутун бир авлодини ўзида намоён этади. Ҳозирда бу автомобиль моделлари 12 млн доллардан сотилади, аъло даражада сақланганларининг нархи эса 27 млн долларгача боради. 9. “Mercedes W196R”, 1954 йил, 29,6 млн доллар «Кумуш ўқ» деган ном билан ҳам танилган “Mercedes W196R” ўзининг ноёблиги ва бой коллекционерлар орасида энг талаб кучли автомобиль бўлганлиги сабабли рўйхатда иккинчи ўринни эгаллади. Ҳозирги кунгача етиб келган 10та автомобилдан фақат биттаси шахсга тегишли бўлиб, қолганлари “Mercedes-Benz” компанияси ҳамда автомобиль музейларига қарашли. «Кумуш ўқ» 1954 ва 1955 йилларда «Формула-1» пойгаларида етакчи бўлган. 10. “Bugatti Type 57SC Atlantic”, 1937 йил, 40 млн доллар “Bugatti Type 57SC Atlantic”ни тайёрлаш босқичи эндигина бошланган пайтда камдан-кам одам атиги тўрт дона автомобиль ишлаб чиқарилиши мумкинлигини тахмин қилган бўлса керак. Бугунги кунда бу автомобилдан атиги икки донаси сақланиб қолган бўлиб, бири машҳур модельер Ральф Лоренга тегишли ва Парижда сақланади. Иккинчиси эса номаълум коллекционерга тегишли бўлиб, Американинг Окснард шаҳридаги “Mullin” автомобиль музейида кўргазмага қўйилган. Manba: xabardor.uz


Kutubxona - Shodmon Otabek. Imtihon yaqinlashganda (hajviya) / Kiril\nSiz shu sahifadasiz: Shodmon Otabek. Imtihon yaqinlashganda (hajviya) / Kiril\nМуаллифШодмон Отабек Асар номиИмтиҳон яқинлашганда (ҳажвия)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Шодмон Отабек  Услуб - Наср Шакл - Ҳажвиялар Ёзув - Кирил\nТилЎзб Ҳажм14KBБезатишUzgen (admin@kutubxona.com) Қўшилган2013/07/03 Манбаhttp://www.ziyouz.com/index...\nИмтиҳон яқинлашганда (ҳажвия)\nLotin yozuvda Шодмон Отабек\nХуллас-калом, ана шу ажойиб даврнинг ажойиб гаштини «маза» қилиб суриб юрган қаҳрамонларимиз — Тошпўлат, Мўмин, Ҳамидлар ётоқхонада ширин уйқуда эдилар. Талаба халқини биласиз — уззу кун тиниб-тинчимайди, қоқ ярим тунгача ухлашни хаёлига келтирмайди. Жамики муаммоларнинг ечимини охирги кечага тақаб қўяди. Катта алломалар бутун умрини сарфлаб ўрганадиган фанни талаба бир кечада ўрганиб-ўзлаштириб, эртаси куни имтиҳон ҳам топширади.\nҚаҳрамонларимиз туни билан куймаланиб, алла-паллада ухладилар. Эртаси куни якшанба бўлгани учун бемалол ётавердилар. Одатда гавжум, сершовқин ётоқхона айни тонг палласида ногоҳ сокин бўлиб қолади. Аммо ана ўша сокинликка бугун кўз тегди. Ҳали сўфи азон айтмасдан қаҳрамонларимиз ётган хона эшиги қаттиқ тақиллади. Биринчи бўлиб ёши шерикларидан каттароқ, ҳарбий хизматни ўтаб келган Тошпўлат уйғонди. Эринибгина ўрнидан туриб, эшикни очди. Очди-ю ҳайратдан лол қолди. Остонада «Материаллар қаршилиги» дарсининг домласи, қаттиққўллиги билан талабаларнинг юрагини олиб қўйган Ғойипов турарди. «Кимки шу дарсдан эсон-омон имтиҳон топширолса, институтни битирдим деб ҳисоблаши мумкин», деган гаплар бежиз айтилмаганди.\n— Э, келинг, домла, — деди Тошпўлат андак тараддудланиб, — қани ичкарига...\n— Раҳмат, арзимас бир илтимос билан келувдим, — домла дангалига кўчди.\n«Ажабо, домланинг талабада қандай илтимоси бўлиши мумкин? Ҳамиша бунинг тескариси бўларди-ку!» дея Тошпўлат ҳайрон бўлди.\n— Шу... участкада озгина иш бор эди. Шунга ёрдамлашворсанглар. Бугун якшанба, баҳонада бир «разминка» қиволасизлар.\nТошпўлат бўшашибгина «Майли» деб юборганини сезмай қолди. Бояқиш бундан бошқача жавобни тасаввур ҳам қилолмасди. Бир ҳафтадан кейин Ғойиповнинг имтиҳони! Қани йўқ деб кўр-чи! Фақат арбоблар эмас, домлалар ҳам ҳар боб билан уришга уста бўлиб кетишган. Айниқса, Ғойипов! «Материаллар қаршилиги»ни ўқиб-ўқиб енгиш мумкин, аммо домла бир ўчакишса, унинг қаршилигини енгиб бўлмайди.\n— Бўпти! — деди домла ишнинг осон кўчганидан мамнун илжайиб. — Пастда сизларни кутиб тураман, шерикларингни уйғотиб тушарсан.\nШерикларни уйғотиш осон кўчмади. Мўмин ҳарқалай ўз номи билан мўмин эди, уни бир амаллаб уйғотди-ю инжиқ ва нозикмижоз Ҳамидни ўрнидан қўзғотгунча анча хуноб бўлди.\nҚаҳрамонларимиз юз-кўзларини чала-чулпа ювдилару шоша-пиша пастга тушдилар.\nТашқарида тез-тез соатига қараб, бетоқат кутиб турган домла талабаларни автобус бекатига бошлади. Ҳамид Тошпўлатга иддао билан ўқрайди: «Қурумсоқ домланг текин ишлатганига яраша таксида олиб кеца ўладими?»\nТошпўлат «иложим қанча» дегандай елка қисди. Йўл ҳам анча олис экан, домланинг шаҳар четидаги ҳовлисига етгунча уйқуга тўймаган йигитлар автобусда тик туриб, мудраб-тебраниб боришди.\nМанзилга етишгач, домла ишни маъруза ўқигандек, қисқача тушунтирди: айвондаги чала кавланган ертўлани қазиб, охирига етказиш керак!\nШоввозлар енг шимариб ишга киришдилар. Ертўла қазилаётган жой тошлоқ экан, бақувватроқ Тошпўлат лом билан шағалли тупроқни кўчириб, замбилга солар, Мўмин билан Ҳамид юкни ҳовли адоғидаги чуқурликка элтиб, тўкиб келар эди. Тошпўлат ҳар гал замбилга тупроқ солаётганда Ҳамид минғирлайди: «Ҳей, замбилни кўп тўлдирма, сенга ўхшаб ҳўкиздек кучимиз йўқ!» Тошпўлат бунга жавобан «Ҳўкиздек кучинг бўлмаса ҳам, энди эшакдек ишлайсан, ҳа, бўлақол, хих!» дея қитиқпатига тегади. Мўмин мўминдек кўрингани билан андаккина писмиқлиги ҳам бор эмасми, «Мана кўрасанлар, домла то қоронғи тушмагунча қўйвормайди, келажагимиз порлоқ», дея шериклар кўнглига ғулғула солади.\nОғир иш қилиб ўрганмаган Ҳамиднинг нозик қўллари шилиниб кетди. Замбил дастасини ушлашдан безиллаб қолди. Ахийри азобга чидолмай, замбилни отиб юборди:\n— Э бор-е, кимга керак бўлса, ўзи қилаверсин. Менга нима зарил?!\nШу маҳал домла ичкаридан эски челакни кўтариб чиқди ва бостирма тагида боғлоқлик турган улкан овчарка итнинг ялоғига ювинди қуйди. Ит ютоқиб овқатни ича бошлади.\nЭрталабдан нонушта қилмай ишлаётган талабаларнинг ичини ит таталагандай бўлди.\n— Домла бизни нонушта қилиб келган бўлса керак, деб ўйлагандир, — деди Тошпўлат шериклар номидан ишга розилик бериб юборгани учун ўзини айбдордек сезиб.\n— Ҳафтада бир кун оч юриш соғликка кони фойда экан! — деди Мўмин. — Америкалик олим Пол Бреггнинг китобида ўқиганман.\n— Сафсатани бас қилайлик! — деди Тошпўлат ногоҳ жиддий тортиб. — Барибир шу ишни битирмасак қутулмаймиз.\nНиҳоят, домланинг тушликка чорлаган чақириғи эшитилди.\nТалабаларнинг ўзидай ғарибгина дастурхонга айни «мардикорбоп овқат» — макарон шўрва тортилди.\n— Аксига олиб, бугун маҳаллада қассоб мол сўймабди!\n— Ҳечқиси йўқ, домла, гўшт соғликка зиён экан! — деди Мўмин ҳозиржавоблик билан.\n— Шундай денг?! — домла кесатиқни пайқамади. — Тарихда ўтган жуда кўп буюк шахслар гўшт ейишмаган!\n—Лекин улар ертўла қазишмаган-да! — деб юборди Ҳамид беихтиёр.\nТошпўлат «Ўчакишма!» дегандек хонтахта остидан унинг оёғини босиб қўйди.\nТушликдан кейин орадан бир-икки соат вақт ўтгач, ниҳоят ертўлани қазиб бўлишди.\nЙигитлар «Энди бу ерни елкамизнинг чуқури кўрсин!» дея кетишга чоғланиб туришганда домладан янги гап чиқиб қолди.\n— Баракалло, ертўлани бопладинглар! Энди ишнинг иккинчи қисми қолди. Ҳовли четидаги ҳов ана бу симтўрларни кўряпсизларми? Ҳозир ўша ерга бориб, аввал арматура қозиқларни қоқасизлар, сўнг унга симтўрларни боғлаб, ҳовли атрофини ўраб чиқасизлар. Яна бир ғайрат қилсанглар, қуёш ботгунча битирворасизлар.\nЯнги ишнинг дарагини эшитган талабалар қишда бошидан совуқ сув қуйилгандек жунжикиб кетишди. Балки ҳазиллашаётгандир, дея домлага мўлтираб қарашди. Йўқ «Материаллар қаршилиги» жиддий эди.\nШўрлик талабалар тарвузи қўлтиғидан тушиб, яна иш бошлашди. Мўмин билан Ҳамид билакдек йўғон арматура қозиқларни қўллари қалтираб зўрға тутиб турар, шашти анча тушиб қолган Тошпўлат уни гурзи билан инқиллаб уриб, ерга аранг киритар, сўнг симтўрни боғлашар эди. Бу ишнинг охир-адоғи кўринмас эди.\n— Топдим! — деди Ҳамид кутилмаганда.\n— Нимани топдинг? Тиллами? — энсаси қотиб сўради Мўмин.\n— Йўлини топдим, йўлини! Бу лаънати ишдан тезроқ қутулиш йўлини топдим.\n— Xўш, хўш? — Тошпўлат ишонқирамай, оғир гурзини ушлаганча қараб қолди.\n— Ана бу қум уюмларини кўряпсизларми?\n— Кўрдик, хўш?\n— Нажот ўша ерда. Мана бу арматура қозиқларни секин, биров кўрмайдиган қилиб ўша қумга кўмиб қўямиз.\n— Xўш, кейин-чи?\n—Кейин, домлага «Қозиқларингиз тугади» деймиз. Қозиқлар тугагач, иш ҳам тугайди.\nИшдан зада бўлиб, эзилиб-сиқилиб турган талабалар хаш-паш дегунча арматураларни қумга гумдон қилишди. Қолган саноқли арматурани тезда ерга қоқиб, симтўрни нари-бери тортгач, «Хайрият, энди қутулдик бу даҳмазадан» дея секин ўтириб тин олишди.\nГурзининг овози эшитилмай қолганидан хавотирланган домла дарҳол етиб келди.\n— Арматура тугаб қолди, домла! — Тошпўлат тантанали равишда масалага аниқлик киритди.\n— Йўғ-е?! Чамамда бемалол етиши керак эди-ку! Биронтаси ўғирлаб кетдимикин? Атроф очиқ. Ҳай майли, қўшни маҳалладаги Қамбаралида бор, сўрасам йўқ демайди, келаси йили ўғли ўқишга киради. Кетдик, ўша ёқдан ташиб келтирамиз!\nОзодликка чиқарилган маҳбусга «Авф нотўғри экан, Сиз яна қамоққа олиндингиз!» дейилса қандай ҳолга тушади? Бояқиш талабалар худди шундай аҳволда эдилар. Ҳангу манг бўлиб, ноилож домлага эргашдилар. Йўлда Мўмин Ҳамиднинг ярасига туз сепди: «Ҳе, йўлини топмай ўл!..»\nИккови ҳам аламзада эмасми, муштлашиб кетишига сал қолди. Тошпўлат катталик қилиб, ажратиб қўйди: «Жим! Жанжаллашган... имтиҳонга ёлчимайди!»\nИшнинг осонини кўзлаб, қийинига тутилган бояқиш талабалар оқшом чўккунча силлалари қуриб, қўшни маҳалладан арматура ташидилар. Сўнг, чироқнинг ёруғида алламаҳалгача қозиқ қоқиб, симтўр ўрнатдилар. Ётоқхонага ярим тунда қайтиб келганларида, уларни ажойиб бир хушхабар кутиб турарди: Домла Ғойипов пенсияга чиққанлиги муносабати билан «Материаллар қаршилиги»дан имтиҳонни профессор Азроилов шахсан ўзлари оладиган бўптилар...\n"http://www.kutubxona.com/wiki/index.php?title=Shodmon_Otabek._Imtihon_yaqinlashganda_(hajviya)_/_Kiril&oldid=11589" dan olindi\nTurkumlarAsarlarOʻzbek mustaqillik adabiyotiMilliy adabiyotShodmon OtabekNasrHajviyalar\tAdabiy Shakllar


"Тийиқсизлик. Ҳатто туркларнинг ўзига ҳам кулгига қолдик..." » Ўзбекистон янгиликлари – Zamin.uz\n20 февраль 2019, 23:06\nБугун турк дугоналаримдан бири менга, 14 февраль куни Ўзбекистонга келган таниқли турк актёри Бурак Ўзчивитнинг Ўзбекистондаги нуфузли ва таъсир кучига эга шахсларнинг рафиқалари, тадбиркор аёллар ва модел қизлар билан Тошкентда кечки зиёфат устида учрашгани ҳамда бунинг учун икки миллион лира, яъни салкам 377 минг АҚШ доллари миқдорида ҳақ олгани ҳақидаги Туркия нашрларида чиққан хабарлардан бирини ва ўша зиёфатда олинган (қиз-жувонларнинг навбат талашиб, оҳ-воҳ қилиб Ўзчивит билан суратга тушишаётгани акс этган) видеоларни интернет орқали менга юборибди ва хабар остида «??????????» тарзида белги қолдириб, ўз ҳайронлигини ифодалабди.\nРостини айтсам, унга жавоб ёзолмадим. Нима дейман? «Бу ҳали ҳолваси! Сен мана буни кўр!» дея, ўша актёрнинг Тошкент кўчасида кетаётганида (турк артисти деса, ўзини томдан ташлайдиган) бир тўда ўзбек қизлари қуршовида қолганини, у қизларнинг бу актёрга кучук боладек эргашиб, бирга суратга тушамиз дея тирғалишгани видеосини юборайми?! Ёки кап-катта санъаткор хотинларнинг бу йигитни еб қўйгудек бўлиб олқишлашганини, (эҳтимол, эрига ҳам айтмайдиган) ширин сўзлар билан омма олдида эркалашганини айтайми?!\nЯнгиликлар » Жамият » "Тийиқсизлик. Ҳатто туркларнинг ўзига ҳам кулгига қолдик..."


БИРИНЧИ БОБ. ОМОН ЌОЛГАН БОЛА\nОдамовилар хиёбонидаги 4- уй соћиблари мистер ва миссис Дурсллар:\n- Худога шукурлар бўлсинки, хонадонимиздаги ћаёт мутлаќо меъёрий тарзда кечмоќда, - деб маќтана олишлари билан жуда ѓурурланишади.\nШундай кишилар бирор-бир ѓайриоддий, айниќса, сирли ћодисага аралашиб ќолишларини тасаввур ќилиб ћам бўлмайди. Зеро улар ћар ќандай бемаънигарчиликни тоќат ќила олмайдилар.\nЖуссаси йирик, ортиќ даражада семизлигидан бўйни деярли кўринмайдиган, бурни остидан узун мўйлов ўсиб чиќќан Мистер Дурсль парма ишлаб чиќаришга ихтисослашган «Груннингс» фирмасининг директори бўлиб ишлайди. Ќотмадан келган сарѓиш сочли миссис Дурслнинг бўйни эса аксинча, ћаддан ташќари ќизиќувчан табиати учун айни муддао бўлиб, оддий аёлнинг бўйнига нисбатан икки чандон узун. Негаки, хоним бировнинг деворидан мўралаб ќараш, ќўшниларни кузатиб, уларнинг сир-асрорларидан бохабар бўлиб юришни ўларча ёќтиради.\nБундан ташќари, эр-хотиннинг кичкинтой, Дудли исмли ўѓли бўлиб, ота-онанинг фикрича, ушбу ёруѓ оламга ћали бундай ажойиб бола келмаган эмиш.\nДурсллар бисотида ћамма нарса бор. Бироќ яна шундай бир мудћиш сир борки, у ћам бўлса, Поттерларнинг Дурслларга ќариндошлигидир. Бу гапнинг бирор-бир кишига ошкор бўлиши Дурсллар учун бардош бериб бўлмас андиша бўлиб, ундан бирор-бир кимса воќиф бўлиб ќолиши ћаќидаги ўй эр-хотинни ќаттиќ ѓазабга келтиради. Гап шундаки, миссис Поттер миссис Дурслнинг туѓишган синглиси бўлади. Бироќ опа-сингил кўп йиллардан буён юз кўришмаган. Очиѓини айтганда, миссис Дурсль ўзини гўё синглиси йўќ кишидай тутади. Бунинг боиси сингил ћам, унинг тўпори эри ћам, Дурслларга имкон ќадар ўхшамасликка ћаракат ќилишидир. Мабодо Поттерлар Дурсллар кўчасига кириб ќолишса-ю, ќўшниларнинг бу ћаќдаги фисќ-фасодларини ўйлашса, эр-хотиннинг аъзойи баданини титроќ босади. Дурсллар ўз кўзлари билан кўришмаган бўлса-да, Поттерларнинг жажжи ўѓилчаси борлигидан хабардор. Умуман айтганда, айни шу боланинг борлиги Дурслларни Поттерлардан янада узоќроќ бўлишга мажбур ќилди. Дудлининг ћар хил безориларга илашиб юриши етмай турган эди!\nДеразадан кўриниб турган булутли осмонда, яъни ћикоямиз бошланадиган, ћавоси бузуќ зерикарли сешанбанинг мистер ва миссис Дурсллар уйѓонган эрта тонгида, кўп ўтмай жуда сирли, жумбоќли воќеалар бўлиб ўтишидан далолат берадиган бирор-бир аломат ћали кўринмайди. Мистер Дурсль алланарса ѓўнѓиллаганча, ишга таќиб юрадиган кўримсиз бўйинбоѓларидан бирини ќидирар, миссис Дурсль эса баќалоќ Дудлини баландгина болалар курсисига суќиб киритишга ћаракат ќилиб, кечаги миш-миш гапларнинг чаласини эрига шоша-пиша охиригача сўзлаб беришга ошиќар эди.\nЎзи билан ўзи овора эр-хотин айни пайтда дераза ёнидан учиб ўтган малла-жигар ранг бойќушни пайќамади.\nСоат саккиз яримда мистер Дурсль портфелини ќўлига олди-да, хотинининг юзидан чўќиб олди. Айни фурсатда жанжал кўтариб, курсида типирчилаганча, атрофга жон-жаћди билан сули бўтќа улоќтираётган Дудлини ћам ўпмоќчи бўлди-ю, ћаракати хато кетди.\n- Ќуёнчам мени, - ќурќураб ќўйди Дурсль, уйдан чиќиб кетар экан.\nБир илож ќилиб машинасига кириб олган мистер Дурсль 4- уйдан нари кетди.\n- Ќандай бемаънилик?! Тонг ёруѓлигининг ўйини бўлса керак бу.\n- Баъзан ёшларнинг беўхшов кийиниб олишганини ўйласанг, ваћиманг келади! Ридо – бирор-бир сўнгги чиќќан аћмоќона мода бўлса керак-да, - хаёлдан ўтказди у.\n- Ќандай андишасиз киши экан!\n- Буларнинг бари навбатдаги реклама ёки бирор-бир ўхшаш тадбир бўлиб, мана бу одамлар хайр-эћсон йиѓиб юрган бўлса керак, - деган ўй келди, - Ћа, энди тушунарли.\nТўќќизинчи ќаватда жойлашган хизмат хонасида мистер Дурсль доимо деразага орќа ўгириб ўтиради. Агар бундай ўтирмаганида бугун эрталаб у ўз хаёлларини пармаларга жалб этишга анча ќийналган бўлар эди. Негаки у, куппа-кундуз куни деразаси ёнидан бойќушлар тинмай учиб ўтишаётганини пайќамади. Аммо кўчадаги одамлар оѓзиларини очиб, лол ќолишганларича, йирик ўрмон ќушларининг кетма-кет учиб юришганини томоша ќилишди. Тўпланиб олган меровларнинг аксарияти бойќушларни, ћатто тунда бўлсин, муќаддам кўришмаган.\nМистер Дурсль куннинг биринчи ярмини шу аснода, ўз маромида, бўлар-бўлмас бемаъни бойќушларсиз ўтказди. У беш нафар бўйсунувчининг таъзирини бериб, мућим жойларга ќўнѓироќ ќилиб бўлгач, яна икки кишини койиб беришга улгурди. Тушликдан сўнг, аъло кайфият ила кўчага чиќиб, ќўл-оёќларининг чигилини ёзиб келиш ва бир йўла нон дўконига кириб, ёѓда кўпчитиб пиширилган бир жуфт кулча харид ќилишга аћд ќилди.\nДўконга олиб борадиган йўлакда турган одамлар тўдасига дуч келмаганида, мистер Дурсль эрталаб учратган анави ридо кийган кишиларни эсига ћам олмаган бўлар эди. Тўда ёнидан ўтар экан, дарѓазаб нигоћ-ла, ушбу одамларга бошдан-оёќ разм солиб, ќараб чиќди. Сабабини англаш ќийин бўлса-да, бу каслар негадир мистер Дурслни асабийлашишга мажбур ќилишди. Булар ћам, тўлќинланиб шивирлашмоќда. Бироќ ќўлларида хайр-эћсон йиѓиб юриш учун бирон-бир идиш кўринмайди. Мистер Дурсль кулчага тўла ќоѓоз халтани катта ќорнига босиб олганча, дўкондан ќайтар экан яна шуларнинг ёнидан ўтиб, ќулоѓига чала-ярим гаплари эшитилиб ќолди:\n- Поттерлар, аниќ, менга айнан шундай дейишди...\n- ... ћа-ћа, уларнинг ўѓли, Гарри...\nМистер Дурсль яшин ургандай тўхтаб, саросимага тушиб ќолди. Шивирлашиб турган одамлар томон ўгирилиб, ниманидир сўраб билмоќчи бўлди-ю, фикридан ќайтди.\nДаћшатдан ранги бўздай оќариб, идора томон ѓизиллаганча, хонасига югуриб етиб олди-да, котибага бўкириб, уни ћеч ким безовта ќилмаслигини буюрди. Уй телефонининг раќамини энди териб бўлган эди ћам-ки, бирдан ўзини тўхтатди. Гўшакни жойига ќўйиб, мўйловини силаганча ўйга чўмди...\n- Йўќ. Бу ќандайдир бемаънилик. Ахир Поттер фамилияси у ќадар ѓайриоддий фамилия эмас. Фамилияси Поттер, ўѓлининг исми Гарри бўлган одамлар эса бир талай бўлиши мумкин-ку, - хаёлдан ўтказди мистер Дурсль, жиянининг исми чиндан ћам Гарри эканлигига шубћа ќилиб, - Эћтимол унинг исми Гарви ёки Гарольддир. Миссис Дурслни безовта ќилишга ћеч ќандай сабаб йўќ. Бояќиш, синглиси тўѓрисида гап очилиши билан таъби хира бўлади. Уни бирор нарсада айблаб ћам бўлмайди. Агар менинг шундай синглим бўлганида-чи... Бироќ... ридо кийиб олганлар...\nТушликдан сўнг ўтган ваќт давомида мистер Дурслнинг хаёлни жамлаб, пармалар ћаќида ўйлаши анча ќийин кечди. Идорани кечки соат бешга яќин тарк этар экан, ћалигача ўзини идора ќила олмаганидан бир ўткинчи кишини туртиб, ќулатиб юборишига сал ќолди.\n- Кечирасиз, - тўнѓиллаб ќўйди у, турткидан тебраниб ерга юз тубан йиќилиб тушишдан ўзини аранг тўхтатиб ќолган муштдай кишига ќараб.\nБу киши ћам бинафша ранг ридо кийиб олганини мистер Дурсль бирдан фаћмлаб олмади. Ћозиргина лой билан битта бўлиб кетишига бир бахя етмаган, бўйи ўсмай ќолган киши эса мутлаќо эсанкирамади. Аксинча, чећраси табассумдан очилиб, шундай ѓайриоддий хирилдоќ овоз билан гапирдики, бир неча ўткинчи одам таажжуб-ла ўгирилиб ќўйишди.\n- Узр сўраманг сэр, узр билдирманг, ќадрдоним. Ћаётимнинг энг бахтли, энг чароѓон кунини ћеч нарса ќоронѓилаштира олмайди. Ќувонинг, чунки Ўзингиз-Биласиз-Ким нићоят ѓойиб бўлди! Бугун ћатто сизга ўхшаган магллар учун ћам катта, эшитяпсиз-ми, нићоятда катта байрам бўлиши даркор.\n- Пишт! - ќичќирди мистер Дурсль, - Бу нима, мушукларнинг одатий хулќими? - ўзига ўзи савол берди у, мушук жойидан ќўзѓалмай, жиддий ќараб ќўйганини кўриб.\n- Энди бугунги янгиликларга якун ясайдиган хабар. Юртимиз орнитологларининг берган маълумотларига ќараганда, бугун ћамма жойда бойќушларнинг таажжубли ћаракати кузатилди. Улар овга, одатда, тунда чиќиб, кун ёруѓида кўринмайди. Бироќ бугун кундузи, ушбу ќушлар учиб юрган минглаб ћолатлар ќайд этилди. Улар эрта тонгдан ћар томон учиб юришди. Экспертлар бундай фавќулодда ћолатнинг мантиќий сабабини ћанузгача тушунтира олмаяптилар, - мухбир истећзоли кулиб ќўйди, - Бу, ќандайдир жумбоќли ћодиса аломати. Энди, ћурматли телетомошабинлар об-ћаво янгиликлари билан Жим Мак Гаффин. Хўш, Жим, бойќушлар ёѓини бўладими?\n- Бу ћаќда, Тед, - жавоб ќайтарди метеоролог, - Мен бирор бир янгилик айта олмайман-у, бироќ бугун бойќушларгина ўзини ѓалати тутмаганлигини аниќ биламан. Кент, Йоркшир ва Дандилик телемухлислар, кеча мен ваъда ќилган жала ўрнига метеорит ёмѓири ёѓаётганлиги ћаќида куни билан ќўнѓироќ ќилиб, мени хабардор ќилиб турдилар! Халќимиз аллаќачон Порохли Фитна байрамини нишонлашга киришиб кетганга ўхшайди. Жаноблар ћали эрта. Бу байрам келаси ћафта нишонланади! Ћа, мавриди келганда айтиб ќўяй, бугун тунда ёмѓир ёѓиши аниќ.\nМистер Дурсль креслода ўтирган жойида ќотиб ќолди. Бутун Британияда метеорит ёмѓири? Куппа-кундуз куни учиб юрган бойќушлар? Ћамма жойда ридо кийиб юрган одамлар? Бунинг устига анави Поттерлар ћаќидаги миш-миш гаплар...\n- М-м-м... Петунья, азизам... синглинг ћаќида бирор-бир хабар эшитмадинг-ми?\n- Йўќ, - кескин жавоб ќайтарди хотини, - Ћа, нима ќилди?\n- Ћар хил бемаъни янгиликлар тўѓрисида гапиришди, - мужмал гапирди мистер Дурсль, - Аллаќандай бойќушлар... метеорит ёмѓирими-ей... Шаћарда эса ѓалати одамлар юришибди...\n- Хўш? - гапни шартта кесди миссис Дурсль.\n- Мен... айтмоќчиман-ки... ћаёлимга... эћтимол... эћтимол, буларнинг бари... синглинг атрофидаги анави ѓалати одамлар билан боѓлиќми... ўзинг тушунасан-ку.\n- Уларнинг ўѓли-чи, ёши Дудли билан тенг шекилли, а?\n- Эћтимол, - ѓижиниб жавоб ќайтарди хотини.\n- Исми нима уни? Говард-ми?\n- Гарри. Авомга хос, жирканч исм, агар менинг фикрим кимгадир ќизиќ бўлса.\n- Ћа, ћа... албатта, - деди у, - Фикрингга юз фоиз ќўшиламан...\nЙўќ, нима ќилганда ћам тасаввурига зўр бериб юборганга чоѓи. Буларнинг бари Поттерларга нима дахли бор? Борди-ю дахли бўлса-чи... Агар… улар билан ќариндош эканлиги маълум бўлиб ќолса-чи... Йўќ, бунга бардош бериш нићоятда ќийин.\n- Буларнинг бизга дахли йўќ...\n- Фаћмлашим керак эди, - деди у истећзоли кулиб.\n- Сизни бу ерда учратганимдан таажжубдаман, профессор Макгонагалл.\n- Мени ќандай танидингиз?\n- Азизам, бир жойда бундай ќотиб турган мушукка ћали бирор маротаба бўлсин, дуч келганим йўќ.\n- Куни бўйи совуќ тош устида ўтиргандан кейин ќотмай бўладими, - вайсади профессор Макгонагалл.\n- Куни бўйи? Байрам ќилмадингиз-ми? Йўл-йўлакай базм уюштирилган ўнлаб жойларни кўрдим.\n- Ћа, албатта, ћамма байрам ќиляпти. Эћтиёткорона иш тутиш ўрнига, аксинча... Ћатто магллар ћам нималардир бўлаётганлигини сезиб ќолишди. Бу ћаќда уларнинг янгиликларида ћам таъкидлаб ўтилди, - гап бошлади у, норози оћангда, Дурсллар хонадони мећмонхонасининг ќоронѓи деразаси томон бош силкиб, - Эшитдим. Бойќушлар галаси, метеорит ёмѓир... Ахир магллар батамом овсар эмас-ку, ћар ќалай. Улар сезмай ќолишмайди. Кентда метеорит ёмѓири! Онт ичиб айтаман-ки, бу иш эси йўќ Дедал Дигглнинг ћунари бўлган. Кўнглига келган бемаънигарчиликни ќилаверадиган тентак!\n- Дарѓазаб бўлманг, - мулойимлик билан тана ќилди Дамблдор, - Сўнгги ўн бир йил ичида биз камдан-кам ќувонганмиз.\n- Биламан, - зарда ќилди профессор Макгонагалл, - Бироќ бу аќлдан озиш мумкинлигини англатмайди-ку. Ћамма огоћлигини осонликча йўќотди-ќўйди! Куппа-кундуз куни, лоаќал маглларга ўхшаб кийиниб олмасдан, сайр ќилиб юришганини ќаранг-а! Ахир ќанча миш-миш гаплар тарќаб кетади!\n- Бундан аќллироќ нарса ўйлаб топиш ќийин. Айни Ўзингиз-Биласиз-Ким нићоят ѓойиб бўлган куни, магллар, биздай одамлар борлиги ћаќида билиб олишса. Умид ќиламан-ки, у чиндан ћам ѓойиб бўлди, нима деб ўйлайсиз, Дамблдор?\n- Шунга ўхшайди, - жавоб ќайтарди Дамблдор, - Миннатдор бўлсак арзийди. Лимонли обакидандон берай-ми?\n- Лимонли обакидандон. Бу маглларнинг мевали конфетларидан бири. Жуда ћуш кўраман.\n- Йўќ, раћмат, ош бўлсин, - деди профессор Макгонагалл, ћозир лимонли обакидандон сўриб ўтиришнинг мавриди эмаслигини таъкидлаган маѓрур оћангда, - Ћозир айтиб ўтганимдай, Ўзингиз-Биласиз-Ким ѓойиб бўлганлигига ќарамай...\n- Азизам Минерва, ишончим комилки, аќл-идрок билан мулоћаза юритадиган сиздай бону уни ўз исми билан аташни ўзига эп кўради. Бундай бўлмаѓур «Ўзингиз-Биласиз-Ким»га ўхшаш гаплар сафсатадан бошќа нарса эмас... Ўн бир йилдан буён уни ўз исми: Вольдеморт, деб аташга одамларни мажбур ќилиш билан овораман.\nОбакидандоннинг ёпишиб ќолган жилдини ажратиш билан овора Дамблдор Вольдеморт исмини эшитган профессор Макгонагаллнинг сесканиб кетганини пайќамади.\n- Биз уни «Ўзингиз-Биласиз-Ким» деб атаганимиз сари ћамма нарса баттар чигаллашиб бораверади. Вольдеморт исмини талаффуз этишга тўсќинлик ќиладиган бирор-бир сабаб кўрмайман.\n- Тушунаман, - деди Дамблдорнинг жасурлигидан бир ваќтнинг ўзида ћам ваћимага ќилган, ћам ќойил ќолган профессор Макгонагалл, - Бироќ Сиз бошќалардан фарќ ќиласиз, Ўзингиз-Била... Хўп яхши, Вольдеморт фаќат Сиздангина ќўрќиши ћаммага маълум.\n- Сиз менга хушомад ќиляпсиз, - деди Дамблдор вазминлик билан, - Вольдемортнинг менда ћеч ќачон бўлмайдиган имкониятлари бор.\n- Чунки сиз… м-м-м… бундай имкониятларни ќўллашга ћаддан ортиќ олижаноблик ќиласиз.\n- Яхши ћам-ки атроф ќоронѓи. Помфри хоним менинг бошмоќчаларимни жуда ёќтиришини айтган кундан бери ћали ќизармаган эдим.\n- Бойќушлар ћамма жойда тарќаган миш-миш гаплар олдида ћеч гап эмас. Атрофдагилар нималар деб юришганидан хабарингиз борми? Нима учун у ѓойиб бўлганлиги, уни пировардида нима тўхтатиб ќолганлиги ћаќида ќандай фикр билдиришмоќда?\n- Одамларнинг айтишларига ќараганда, - ќатъият-ла давом этди профессор Макгонагалл, - Ўтган кеча, Вольдеморт, Годрик жарлигида, Поттерларни ўлдириш маќсадида пайдо бўлган эмиш. Миш-миш гапларга кўра, Лили ва Жеймс Поттер... улар... улар ћалок бўлган эмиш.\n- Лили, Жеймс... ишонгим... мен бунга ишонгим келмаган эди... Оћ, Альбус...\n- Тушунаман... тушунаман... - деди бўѓиќ овоз билан.\n- Бу ћали ћаммаси эмас. Айтишларига ќараганида, у, Поттерларнинг ўѓли Гаррини ћам ўлдиришга уринган эмиш. Бироќ ќўлидан келмабди. Ќаранг-а, кичкинагина болакайни ўлдира олмабди. Ќандай ќилиб ва нима сабабдан эканлигини ћеч ким билмайди-ю, лекин миш-миш гапларга кўра Вольдеморт Гаррини ўлдира олмаган, бироќ унинг сећри ќандайдир йўсинда йўќ бўлиб, барћам топган ва шу сабабдан ћам у ѓойиб бўлган.\n- Шу гап... ростми? - ќалтироќ оћангда сўради профессор Макгонагалл, - Шунча ќилмишларни ќилган... шунча одамларнинг ёстиѓини ќуритган... кичкинагина болакайни ўлдира олмабдими? Унинг сећр-жодуси айни шу йўсинда барћам топиши... бўлиши мумкин эмас. Ќандай ќилиб, Муќаддас фалак ћаќи, Гарри омон ќолган?\n- Тахмин ќилишдан бошќа чора йўќ, - жавоб ќайтарди Дамблдор, - Буни биз ћеч ќачон била олмаймиз.\n- Хагрид кечикяпти, - деди у, - Мени бу ерга келишимни ўша айтган бўлса керак Сизга?\n- Ћа, - жавоб ќайтарди профессор Макгонагалл, - Ишончим комилки, нима учун айни шу ерга келишингиз сабабини айтмайсиз.\n- Мен Гаррини, унинг ягона ќариндошлари бўлмиш амакиси ва холасига топширгани келдим.\n- Ћар ќалай... Ћар ќалай мана бу уйда яшаётган одамлар бўлмаса керак? - ќичќирганча сакраб туриб, 4- уй томон ишора ќилди профессор Макгонагалл, - Дамблдор... ћаќингиз йўќ. Мен куни билан уларни кузатиб ўтирдим. Бундай оилага ўхшаган бошќа оилани топиш ќийин. Конфет талаб ќилиб, онасини кўчани бошидан охиригача тепиб келган ўѓли-чи! Гарри Поттер шулар билан яшайди-ми?!\n- Гаррига ћар ќаердан кўра шу ер яхши, - гапни чўрт кесди Дамблдор, -Бир оз улѓайгач, амакиси билан холаси ћамма нарсани тушунтириб беришади унга. Мен уларнинг номига хат тайёрлаб ќўйдим.\n- Хат? - тўсиќ устига ќайтиб ўтирганча, паст овозда сўради профессор Макгонагалл, - Нималар деяпсиз Дамблдор, бўлиб ўтган нарсаларни хат орќали тушунтириб бўлади деб ўйлайсиз-ми? Бу одамлар хат мазмунини ћаётда тушунишмайди! Гарри машћур бўлиб, афсонага айланади, келажакда бугунги кунни Гарри Поттер номи билан аташса, асло ћайрон бўлмайман. У ћаќда китоблар ёзишади. Ћар ќандай бола борки, Гаррининг исмини яхши биладиган бўлади!\n- Мутлаќо ћаќсиз, - деди Дамблдор, кўзойнак тепасидан жиддий нигоћ ташлаб, - Шу гапнинг ўзи ћар ќандай кишининг бошини айлантириб ќўйиш учун етарли бўлади. Ћали юриш ва гапиришни билмай туриб, ном чиќариш! Ўзинг ћеч нарсани эслай олмайсан-у донгдор бўлсанг! Ундан кўра ўхшаш шов-шувлардан нарида улѓайгани, ћамма нарсани ўз аќли билан идрок этадиган ёшга етгач, ћаќиќатни келгусида ўзи мустаќил англаб етгани ва айни шу боис ћам Дурсллар оиласида улѓайгани Гарри учун маъќул эканлигини ўзингиз тушунмаяпсиз-ми?\n- Ћа, албатта, Дамблдор, айтайлик Сиз ћаќсиз, - деди у, бир оз сукут саќлагач, - Аммо айтингчи, бола ќандай ќилиб келиб ќолади бу ерга?\n- Уни Хагрид олиб келади.\n- Бундай мућим топшириќни Хагридга ишониб, оќилона иш тутдим, деб ўйлайсиз-ми?\n- Керак бўлса, Хагридга мен ўз ћаётимни ишониб топшираман, - деди Дамблдор.\n- Уни тошбаѓир демоќчи эмасман, - истар-истамас тушунтира кетди профессор Макгонагалл, - Аммо жуда эћтиётсиз эканлигига кўзингизни юма олмайсиз-ку, ћар ќалай. У доимо... Бу ќандай шовќин бўлди?\n- Хагрид, - енгил тортди Дамблдор, - Нићоят. Мотоциклни ќаердан олдинг?\n- Ваќтинча олиб турибман, профессор Дамблдор, сэр, - жавоб ќайтарди гигант, - Ёш Сириус Блэк бериб турди, сэр.\n- Муаммо бўлмади-ми?\n- Йўќ, сэр. Уй деярли батамом вайрон бўлган, бироќ магллар у ёќ бу ёќ зир югуришни бошлаганларига ќадар йигитчани олиб чиќишга улгурдим. Ишлар жойида! Бристоль графлиги устида ухлаб ќолди.\n- Мана шу ерига... - пичирлади профессор Макгонагалл.\n- Ћа, - жавоб ќайтарди Дамблдор, - Бу чандиќ умрининг охиригача саќланиб ќолади.\n- Бирор чора кўриб бўлмайди-ми, профессор?\n- Кўриб бўлган таќдирда ћам, ќўлламаган бўлар эдим. Баъзи чандиќлар фойдали бўлиши мумкин. Мисол учун, чап тиззамда Лондоннинг ер ости йўллари чизмасига ўхшаш чандиќ бор. Хўш, Хагрид, уни менга бер, ишни охирига етказишимиз даркор.\nДамблдор Гаррини ќўлига олиб, Дурсллар уйи томон ўгирилди.\n- Мумкинми... У билан хайрлашиб олишга рухсат беринг, сэр? - ижозат сўради Хагрид.\nУ йирик, пахмоќ бошини энгаштириб, тикандек ботадиган ва афтидан виски ћиди уриб кетган лаби билан чаќалоќнинг пешонасидан ўпиб ќўйди-да, кутилмаганда яраланган итга ўхшаб, инграб юборди.\n- Жим! - дўнѓиллаб берди профессор Макгонагалл, - Маглларни уйѓотиб юборасан!\n- К-к-кечирасиз, - ћўнграб юборди Хагрид, киссасидан ўта кир бўлиб кетган катта дастрўмолини чиќариб, башарасини яширар экан, - Бар-бар-бардош бера олмайман! Лили билан Жеймс ћалок бўлишди... Кичкинтой Гаррини эса маглларга ташлаб кетяпмиз...\n- Бу жуда ѓам-андућга тўла ћолат, албатта. Аммо ўзингни ќўлга ол, йўќса бизни сезиб ќолишади, - шивирлади профессор Макгонагалл, Хагридни юпатганича, ќўлига уриб-уриб.\nБу ваќтда Дамблдор боѓнинг паст бўйли тош тўсиѓи устидан ћатлаб ўтиб, уйнинг кириш эшиги томон йўл олди. Гаррини остона устига аста ётќизиб, ридосининг чўнтагидан хат чиќарди-да, уни адёл орасига жойлаб ќўйиб, шерикларининг ёнига ќайтди.\nУлар бутун бир даќиќа сукут саќлаб, тугунчага ќараб ќолишди. Овоз чиќармай йиѓлаётган Хагриднинг елкалари титрар, профессор Макгонагалл юрак ютиб, кўзларини пирпиратар, Дамблдорнинг кўзидаги, одатда, ёрќин ёѓилиб турадиган нур эса гўё сўниб ќолгандай эди.\n- Нима ћам ќилар эдик, бажарилиши керак бўлган ишни бажардик, - нићоят овоз чиќарди Дамблдор, - Бу ерда ортиќ ќолишга ћожат йўќ. Яхшиси юринглар, биз ћам байрам тантаналарига бориб ќўшилайлик.\n- Ћа, - Хагриднинг овози йиѓига тўла чиќди, - Мен анави аравани Сириусга ќайтаришим керак. Хайр профессор Макгонагалл, профессор Дамблдор, сэр.\nХагрид, кўз ёшларининг жилѓаларини чарм енги билан артганча, мотоциклни эгарлади ва бир тепиб двигателни ишга туширди. Мотоцикл гуриллаганча осмонга кўтарилиб, зимистон ќаърига кириб кетди.\n- Умид ќиламан-ки, тез орада кўришамиз, профессор Макгонагалл, - таъзим ќилди Дамблдор.\nПрофессор Макгонагалл эса бунга жавобан ќўлидаги дастрўмолига бурун ќоќиб ќўйди.\nДамблдор ўгирилиб, кўча бўйлаб нари кетди. Муюлишга етиб боргач, тўхтади. Чўнтагидан кумуш ўчиргичини олиб, бир маротабагина шиќиллатиб ќўйган эди ћам-ки, ичидан ўн иккита шарсимон ёѓду чиќиб, бир онда кўча фонусларининг колбалари ичига кириб кетди. Одамовилар хиёбони тўќ сариќ нурга тўлгач, юнги йўл-йўл мушук кўчанинг нариги бошидаги муюлиш ортига кириб кетгани, 4- уй остонасида эса кичкинагина тугунча тургани кўринди.\n- Омад сенга, Гарри, - пўнѓиллади Дамблдор ва пошнасига туриб гир айланди. Ридо ћавода бир шувиллади-да, ѓойиб бўлди.\nЕнгил эсган шабада осмоннинг сиёћ ранг гумбази остидаги саранжом-саришта Одамовилар хиёбонида ўсаётган батартиб буталарни ќўзѓатиб юборди. Ћар ќандай жойда бўлса, бўлиши мумкин-у, аммо бу ерда ѓаройиб ва жумбоќли воќеаларни ћеч ким кутмайди. Гарри Поттер адёл ичида бир аѓанаб олди-ю, уйѓонмади. У жажжигина кафти билан ёнида ётган хатни маћкам сиќиб олганча, донг ќотиб ухлар, ўзини бошќача бола эканлигини, нићоятда машћур бўлиб кетганлигини, бир неча соатдан сўнг, ќўлида сут идиши билан пиллапояга чиќќан миссис Дурслнинг ќичќириѓидан уйѓониб кетишини, келаси бир неча ћафта давомида уни холаваччаси Дудли тинимсиз туртиши, чимчилашини билмас эди. Айни дамда бутун мамлакат ћудудидаги яширин байрам дастурхонлари атрофидаги одамлар унинг шарафига паст овоз билан:\n- Омон ќолган бола – Гарри Поттер учун, - деб ќадаћ кўтаришаётганини ћам билмас эди.\nAdmin · Просмотров: 6509 · Комментариев: 3\n26 Нояб 2011. 16:51:49\nКомментарий : farruj [ Гость ]\nShu kitoblarni elektron varianti yuqmi. Misol uchun PDF yoki docx?\n2015-03-10 @ 17:17:21\nКомментарий : Рустам [ Гость ]\nБиз нашриет ва матбаа ишлари билан 10 йилдан бери шугулланамиз. Корхонамизда барча замонавий матбаа ускуналари урнатилган. Нашриетимизда тажрибали редактор ва дизайнерлар ишлайди.\nТаникли асарларни таржима киларкансиз. Бизинг корхонамиз ешлар учун бадий адабиетларни нашр килиб бозорга сифатли китоб чоп этиб чикаради.\nХурматли Шокир ака биз билан хамкорик килишига таклиф бервоммиз. Агар таржима килган асарларни чоп этиб бозорга чикариш истагиз булса тел килсангиз мухокама килардик.\nХурмат билан нашриет таъсисчиси Рустам Раемов\n+99890 903 00 20\n2015-08-17 @ 13:44:00\nКомментарий : Javlonbek [ Гость ] Сайт\nAssalomu Alaykum admin, Bu kitoblarni tarjima qilganingiz uchun sizga kattakon rahmat. Juda yaxshi ishga qo'l uribsiz. Hozirgina bu sahifadagi bobni o'qib chiqdim. Endi boshqasini o'qimoqchiman. Hammasini o'qib chiqaman hali. Siz bilan qanday aloqaga chiqsam bo'ladi? Iltimos agarda telegramga kirsangiz menga @Mr_Javlonbek ga yozing yoki email orqali [email protected] pochtasiga. Siz ayrim taklif va savollarim bor edi. E'tiboringiz uchun rahmat.\n2017-01-08 @ 17:41:56


Муробаҳа: хулоса / Ислом молияси\nHome ШартномаларМуробаҳа\tМуробаҳа: хулоса\n09.12.2019 358 views\nМуробаҳа бўйича тайёрланган мақоламизнинг аввалги қисмларида кўриб ўтганимиздан келиб чиққан ҳолда қуйидаги хулосаларни чиқаришимиз мумкин:\n1. Муробаҳа ўз келиб чиқиши бўйича “харажатлар+устама” тамойилига асосланган савдо битимидир. Аммо, маҳсулотларни насияга олди-берди қилиш зарурати бўлганлиги сабабли, молия муассасалари муробаҳани молиялаштириш воситаси сифатида ҳам қўллай бошлашди. Шунда ҳам муробаҳа фақат мижозга мол олиб бериш учун ишлатилади. Шу сабабли муробаҳани ислом молиясининг энг аъло молиялаштириш воситаси сифатида эмас, балки, ислом молиясининг ижара, мушорака, мудораба, истисно каби маҳсулотларидан бири сифатида кўриш керак. Яъни, бугунги кунда аксар ислом молияси муассасалари қилаётгандек, ҳар қандай лойиҳа учун муробаҳадан фойдаланишга ҳаракат қилиш (бунинг учун бошқа мосроқ маҳсулотлар мавжуд бўла туриб ҳам) тўғри эмас;\n2. Муробаҳанинг (молиялаштириш усули сифатида) ҳақиқийлигини таъминлайдиган асосий шарт – мижозга муробаҳа асосида сотилаётган маҳсулот, молия муассаси эгалигида (гарчи қисқа муддатга бўлса ҳам) бўлиши кераклигидир. Яъни, молиялаштирувчи томон, бир муддат бўлса маҳсулот учун хатарни (бу ерда маҳсулот йўқолиши, унга зарар етиши каби хатарлар кўзда тутиляпти) бўйнига олиши керак. Акс ҳолда, молия муассасаси учун бундай амалиётдан олинган даромад ҳалол ҳисобланмайди;\n3. Муробаҳанинг энг мақбул кўриниши, бу молия муассасаси молни бевосита ишлаб чиқарувчи / мол етказиб берувчидан сотиб олиб, мижозга муробаҳа битими асосида сотишидир. Шу билан бирга, молия муассасаси молни ишлаб чиқарувчи ёки мол етказиб берувчидан тўғридан тўғри сотиб олишининг иложи бўлмаган пайтда, мижоз учун молни молия муассасаси номидан сотиб олувчи воситачи ташкилотларнинг (агентлар) қатнашуви ҳам дуруст ҳисобланади.\nВоситачига алоқадор яна бир муҳим масала шундаки, воситачи ўз номидан эмас, балки молия муассасаси / сотувчи номидан харакат қилади, ва шу сабабли у молга етиши мумкин бўлган ҳар қандай зарар/талафот/йўқотишлар учун ҳеч қандай масъулият ва хатарни бўйнига олмайди. Фақатгина унинг бевосита айби билан молга зарар етган тақдирда (масалан унинг лоқайдлиги ёки қинғир ишлари туфайли) у жавобгар бўлади. Воситачи молни олганидан кейин, у молия муассасаси топшириғига биноан молни харидорга етказади ва мана шу пайтдан бошлаб харидор қарздорга айланади ва молга етиши мумкин бўлган барча зарар/талафот/йўқотишлар (яъни хатарлар) бўйича масъулият унинг зиммасига ўтади;\n5. Мақоламизнинг биринчи қисмида айтиб ўтганимиздек, муробаҳа авваламбор савдо битими бўлиб, уни фақатгина тўлов муддати узайтирилган савдо битими деб тушуниш нотўғри. Мақоланинг биринчи қисмида айтиб ўтилганидек, муробаҳада маҳсулотни икки хил нархда, яъни нақдга бир нархда, насияга бошқа нархда сотиш мумкин, аммо муробаҳа битими имзолангандан кейин нархни ўзгартириб бўлмайди, масалан битим доирасида олинган мол учун тўлов ўз вақтида амалга оширилмаса, насияга сотилган маҳсулот нархини кўтаришга, ёки тўлов ўрнатилган вақтдан аввалроқ амалга оширилса маҳсулот нархини тушириб беришга келишиш мумкин эмас. Аммо, молия муассасаси ўз ихтиёрига кўра, яъни бирор бир келишувсиз ўрнатилган вақтдан аввалроқ тўлов қилган мижозига чегирма бериши мумкин.\n6. Мижознинг муробаҳа бўйича тўловни ўз вақтида амалга оширишини қафолатлаш мақсадида (яъни тўлов ўз вақтида амалга оширилмаса) қандайдир миқдорда жарима белгилаш мумкин (бу ҳақда мақоланинг жаримага бағишланган қисмида батафсил ўқиб чиқишингиз мумкин). Шу жойда бир нарсани айтиб ўтиш лозим, бизнинг фикримизча тўланган жарима ҳеч қандай ҳолатда, ҳеч қандай сабаб билан молия муассаси даромади/фойдаси бўлиши мумкин эмаслигининг мақсад-моҳияти нафақат рибони олдини олиш, балки молия муссасаси тўловни ўз вақтида амалга оширмаган мижозга нисабатан дарров жарима қўлламасдан, у билан биргаликда қарзни қайтариш учун барча зарур ҳаракатларни (мижозни огоҳлантириш, тўловни амалга ошириш учун мижозга қўшимча муҳлат бериш, қарз таъминоти сифатида қўйилган гаровни қўллаш каби) амалга оширишини ва жарима қўлламасликнинг бошқа иложи қолмагандагина қўллашини таъминлаш ҳамдир.\nИслом молияси қўрқув эмас, имкониятдир… (Дунё лидерларининг Ислом молияси ҳақида фикрлари)


Galaxy A70S – камераси 64 мегапикселлик биринчи смартфон! - Terabayt.Uz\nЖанубий кореялик корпорация яқинда иккита 32 мегапикселлик камера модулига эга Galaxy A70 моделини намойиш қилганди. Энди эса унинг янгича версияси – Galaxy A70S смартфонини тайёрламоқда.\nЎҚИНГ: «Ўнта қўй нима бўлади!?» – Samsung яна камида тўртта моделда Galaxy A смартфони тайёрлаяпти\nБугун тарқалган хабарларга кўра, Galaxy A70S модели бош камераси нақ 64 мегапикселлик модулга эга биринчи смартфон сифатида майдонга тушади. Унда жорий ойда тақдим этилган Samsung ISOCELL Bright GW1 тасвир датчиги қўлланади.\nSamsung Galaxy A70S ушбу йилнинг иккинчи ярмида намойиш этилиши айтилмоқда. Ушбу компаниянинг айрим телефонларини эса атиги 451 000 сўмдан бошланувчи нархларда Terashop.uz интернет-дўконимиздан харид қилиш имкони мавжуд.\n#Samsung #андроид смартфон #смартфон камералари #янги технологиялар #Samsung Galaxy A70S


25-ноябрь – Халқаро аёлларга нисбатан зўровонликка барҳам бериш куни\nБМТнинг 1999 йил 17-декабрдаги резолюцияси билан йиллар давомида бир неча давлатларда “16 кун зўравонликсиз!” деб номланган акция ўтказилмоқда. Бизнинг юртимизда икки йил олдин ушбу акция ўзига катта эътибор қаратмас эди. Чунки оилавий келишмовчиликлар, аёлларга нисбатан зўравонлик – нозик мавзулар ҳисобланиб, ҳамма ҳам уйда нима содир бўлаётганини баён қила олмасди. Чунки ҳеч ким уйдаги гапни кўчага чиқишини хоҳламайди.\nҲозирда эса ушбу долзарб муаммога катта эътибор қаратилмоқда. Сентябрь ойининг бошида Ўзбекистонда “Хотин-қизларни тазйиқ ва зўравонликдан ҳимоя қилиш тўғрисида”ги Қонун кучга кирди, қийин аҳволда қолган хотин-қизларни реабилитация қилиш ва мослаштириш марказлари очилди. Хотин-қизларни ҳимоя қилишда ички ишлар органлари аёллар масалалари бўйича инспекторлари ҳам катта ўрин тутишади. Ушбу мавзу ҳақида Тошкент шаҳар ИИББ Ҳуқуқбузарликлар профилактикаси бошқармаси бошлиғи ўринбосари майор Хўжаназарова Мақсуда батафсилроқ сўзлаб берди.\n– Жорий йил октябрь ойининг бошидан Тошкент шаҳар ИИББ ҲПБ хотин-қизлар масалалари бўлимининг ташаббуси билан “Биз зўравонликка қаршимиз” шиори остида акция кенг кўламли акция ташкиллаштирдик. Ушбу ташаббус доирасида шаҳар ҳокимияти вакиллари ва кенг жамоатчилик билан ҳамкорликда пойтахтнинг барча туманларида учрашувлар, тренинглар ва бошқа маданий-маърифий тадбирлар ўтказилиб, улардан мақсад – фуқароларнинг, кенг жамоатчиликнинг эътиборини хотин-қизларга нисбатан зўравонлик муаммосига, ҳамда уларнинг ҳуқуқини илгари суриш масалаларига қаратишдир. Ушбу акцияни ўтказиш давомида “Хотин-қизларни тазйиқ ва зўравонликдан ҳимоя қилиш тўғрисида”ги ва “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги қонунларнинг мазмун ва моҳиятини тушунтирилади. Хотин-қизларга нисбатан ҳуқубузарликни олдини олишда уларнинг муаммолари ҳақида ўз вақтида хабар топиш ва тегишли идоралар билан ҳамкорликни йўлга қўйиш жуда муҳимлигини маълум қиламиз. Жорий йилда биз юзлаб хотин-қизларга ёрдам бердик: ўз ишини ташкил этиш, ишга жойлашиш, касб эгаллаш, моддий ёрдам расмийлаштириш, даволаниш курсини қабул қилиш. Улар орасида оилада тазйиққа учраганлар, қариндошлари ишлашга рухсат бермаганлар, касаллиги ҳақида маълум қилишга журъат эта олмаганлар ҳам бор эди. Бу иш жуда нозик, чунки ўта эҳтиёткор бўлиш зарур, акс ҳолда ҳолат янада оғирлашиши мумкин. Аёллар бизга дарров ишониб, муаммоларини маълум қилишмайди, шу боис аёлга қўл кўтариш – кучсизларнинг иши эканлигини тушунган эр, янги келиннинг қариндошларига унинг таълим олиши келгусида оилага фойда бўлишини тушунтира олган ҳолларимизни биз ўзимиз учун муваффақият деб ҳисоблаймиз.\nХотин-қизларга қандай маслаҳатлар беришни хоҳлардик? Биринчи навбатда – чидаб сукут сақлаб юрмасликни. Аёлга нисбатан зўравонлик қилаётган кишини оқлашга уринманг ва ёрдам сўрашдан қўрқманг. 102 рақамига ёки зўравонлик қурбонлари ва ўз жонига қасд қилиш ҳолатларини профилактикаси 1169 ишонч телефонига қўнғироқ қилинг.\nСўз якунида шуни эслатиб ўтмоқчиманки, Тошкентда 6 та зўравонликдан жабр кўрган ва ўз жонига қасд қилишга мойиллиги бор хотин-қизлар учун 6 та реабилитация қилиш марказлари мавжуд: шаҳар маркази ва унинг Чилонзор, Бектемир, Учтепа, Сергели, Мирзо-Улуғбек ва Шайхонтоҳур туманларидаги 5 та туманлараро бўлинмалари. Мақсад – оғир ижтимоий аҳволда қолган, шу ўринда оилавий муаммоларга дуч келган ва турмушда зўравонликка учраётган хотин-қизларга аноним тарзда шошилинч тиббий, психологик, ижтимоий, педагогик, ҳуқуқий ва бошқа турдаги ёрдам кўрсатиш.


Ўқитувчи ва мураббийлар кунига бағишланган акция доирасида харид қилинган илк автомобиллар ўз эгаларига топширилди - zarnews.uz\nЎқитувчи ва мураббийлар кунига бағишланган акция доирасида харид қилинган илк автомобиллар ўз эгаларига топширилди\nЖорий йилнинг 15 октябрь куни халқ таълими тизимида фаолият юритаётган бир гуруҳ педагогларга Ўқитувчи ва мураббийлар куни муносабати билан ташкил этилган акция доирасида харид қилинган автомобилларнинг калитлари топширилди.\nЎқитувчи ва мураббийлар куни арафасида “UzAuto Motors” компанияси имтиёзли шартлар асосида автомобиль сотиб олиш имкониятини берувчи акция эълон қилган эди. Барча моделдаги автомобиллар учун эълон қилинган махсус байрамона акция доирасида 10323 нафар ўқитувчи автомобиль олиш учун шартнома имзолади. Уларнинг 6325 нафари Халқ таълими вазирлиги тизимида фаолият юритади.\nБир гуруҳ ўқитувчилар 15 октябрь куни харид қилган автомобилларини қабул қилди. Қолган ўқитувчилар автомобилларини босқичма-босқич олади.\nЎзбекистон Республикаси Халқ таълими вазири ўринбосари Темуржон Комилов ўқитувчилар номидан ”Ўзавтосаноат” ва “UzAuto Motors” компаниялари раҳбариятига ташкил этилган акция учун миннатдорчилик билдирди.\nТадбир доирасида “Ўзавтосаноат” ҳамда “UzAuto Motors” компанияларига вазирликнинг “Таълим ҳомийси” кўкрак нишонлари топширилди.\nЎқувчиларнинг таътил пайтида уйда мустақил тарзда таълим олишлари учун намунавий дарс тавсиялари ишлаб чиқилди\n8 март учун пул йиғилаётган синф раҳбарларига чора кўрилди


5х5 футбол бўйича Ўзбекистон чемпионати ўтказилди – O'zbekiston Milliy paralimpiya qo'mitasi\n16-20 июнь кунлари Ўзбекистон Республикаси Туризм ва спорт вазирлиги, Ўзбекистон Миллий паралимпия қўмитаси ҳамда Жиззах вилоят ҳокимлиги ҳамкорлигида Жиззаҳ шаҳрида бўлиб ўтган кўзи ожиз спортчилар ўртасида 5х5 футбол бўйича илк бор ўтказилган Ўзбекистон чемпионати ўз якунига етди. Унда мамлакатимизнинг барча худудларидан 10 та жамоа ва 100 дан ортиқ спортчи иштирок этди.\nҚизиқарли ва муросасиз кечган учрашувлар якунига кўра, Қашқадарё ва Самарқанд вилояти жамоалари ҳал қилувчи финал учрашувига етиб келди. Ўйиннинг асосий бўлимларида ҳисоб очилмади ва ғолиб пенальтилар сериясида аниқланди. Унда ғолиблик Қашқадарё вилояти жамоасига насиб этди.\nМусобақанинг тақдирлаш маросими Жиззах шаҳар амфитеатрида катта тантана тарзида ташкил этилди. Ушбу маросимда юртимизнинг таниқли санъаткорлари ҳам ўз куй-қўшиқлари билан йиғилганлар кайфиятига кайфият қўшди. Ғолиб ва совриндорлар ташкилотчилар томонидан медаллар ва эсдалик совғалари билан тақдирланди.


Ўруновнинг “танка”сидан ваколатлар олинди. Энди нима бўлади? - Zamin.uz\nЎз навбатида, асосий ваколатларини янги директорга топшираётган Шамиль Газизовнинг клубдан кетиши кутилмоқда. Бу масала биринчи даврадан кейинги қишки танаффус пайтида кўриб чиқиладиган бўлди. “Замин” янгиликларини “Twitter”да кузатиб боринг\n“Спартак” бош директори Ўруновнинг келажаги ҳақида гапирди\n13-11-2020, 22:33, Спорт\nШамиль Газизов: Кейинги шов-шув Ўруновнинг голидан кейин бўлади\n20-08-2020, 16:25, Спорт\n17-08-2020, 10:20, Спорт\n20-01-2020, 16:43, Спорт


Хуан Мата: Манчестерда қолмоқчиман, аммо...\n12 декабрь, 2018, 12:05\nТеглар:Хуан Мата | Манчестер Юнайтед\nУ Англияда бахтли.\nЖорий мавсум якунида шартномаси ниҳоясига етадиган "Манчестер Юнайтед" хавбеки Хуан Мата ўзининг келажакдаги фаолияти ҳақида бир қарорга келди.\nУнга кўра 30 ёшли испаниялик футболчи “қизил иблислар” билан шартномани узайтириб, яна "Олд Траффорд"да қолмоқчи.\n“Мен Манчестерда ҳам, Англияда ҳам бахтлиман. Бундай буюк жамоада тўп сураётганимдан хам хурсандман. Шубҳасиз, мен шу ерда қолишни хоҳлайман. Аммо ҳаммаси менга боғлиқ эмас. Воқеалар ривожи қандай тус олишини кўрамиз”, - дейди Мата.\nЭслатиб ўтамиз, бундан аввалроқ “Реал” Мадрид клуби жамоадан кетиши кутилаётган Иско ўрнига айнан МЮдан Хуан Матани олиб келишни режалаштираётгани ҳақида хабарлар тарқалган эди.\nМаълумот учун, Мата манкуанликлар сафида 2014 йилдан буён тўп суриб келмоқда. У ўтган давр мобайнида жами 202та ўйинда майдонга тушиб, ўз ҳисобига 43та гол ҳамда 35та голли узатма ёздириб қўйишга эришган.


14 апрел 2021, Тошкент вақти: 09:22\nАндижон вилояти фермерлари давлатга сотган пахта пулини “Ўзпахтасаноат” корхоналаридан ололмаяпти.\nБу ҳақда Озодликка арз қилган фермерларнинг айтишича, шу пайтгача бирор йил пахта пулини тўлаш шартномада кўрсатилган муддат - 31 декабрдан кечга қолмаган.\n“Ўзпахтасаноат” акциядорлик жамияти бошқарувчи раиси Алишер Мақсудов Озодлик билан суҳбатда 90 фоиздан ортиқ андижонлик фермерлар билан ҳисоб-китоб қилинганини айтди\nПахтаобод ва Андижон туманилик фермерларнинг айтишларича, давлат пахта пулини ўз вақтида бермагани илк марта кузатилмоқда:\nПахтаобод туманидаги исми сир қолишини сўраган фермерлардан бири бу ҳақда шундай дейди:\n31 декабргача тўлаб берилиши керак эди, лекин бир сўм хам бермади.\n“Ўтган йили давлат буюртмасига етказиб берган пахтамизнинг пули 31 декабргача тўлаб берилиши керак эди, лекин бир сўм ҳам бермади. Завод биздан қарийб беш юз миллион сўмга яқин қарзи бор. Биз кластерга ўтмаганмиз. Аввалгидай пахтамизни давлат сотиб оляпти. Лекин бундай аҳволга биринчи бор тушяпмиз. Йил давомида қилган меҳнатимиз ҳақини ҳозиргача ололмадик".\nИсми сир қолишини сўраган бошқа пахтаободлик фермернинг айтишича, “Андижон-1 пахта тозалаш корхонаси” раҳбарлари уларни қуруқ ваъда билан алдамоқда:\nЯнги йил биринчи ойининг ярми ўтиб кетяпти ҳамки, пулдан дарак йўқ.\nОзодлик суҳбатлашган яна икки пахтаободлик фермер ҳам уларнинг ҳисобига 2019 йил пахта пулидан бир сўм ҳам тушмаганини айтди.\n“Андижон-1 пахта тозалаш корхонаси”нинг ўзини таништирмаган мулозими ҳақиқатан ҳам кўпчилик фермерлар пахта пулини ололмаганини тасдиқлар экан, бунинг сабабини қуйидагича изоҳлади:\n“Ўзпахтасаноат”дан пул тушмаяпти. Келиши билан фермерларнинг ҳисоб-рақамларига ўтказамиз”.\n“Ўзпахтасаноат” акциядорлик жамияти бошқарувчи раиси Алишер Мақсудов Озодлик билан суҳбатда 90 фоиздан ортиқ андижонлик фермерлар билан ҳисоб-китоб қилинганини айтди:\nФермерларга 2019 йил ҳосил пули бериш республика бўйича 90 фоизга ёпилган.\nАммо Андижон туманидаги исми сир қолишини сўраган фермерлардан бири, туман бўйича саноқли фермерларгина пахта пулини олганини айтди:\n“90 фоиз? Раис бу рақамларни қаердан олди ёки унга шундай маълумот беришяптимикин? Мен ишлаётган ҳудудда ҳеч ким ҳали бир сўм олгани йўқ. Ҳар куни банкка бориб турибмиз. Пул тушмаган. Менинг ўзимни яқин 50 миллион сўм пулим турибди. Балки раис айтганидек пул ўтказилгану, заводдагилар ўйин қилишяптими, бунисини энди раису заводдагилар келишиб олсин".


Биолог коронавирусдан ҳимояланиш бўйича «аниқ маслаҳат» берди » Ўзбекистон янгиликлари – Zamin.uz\n, 02 2021, 20:51\n22 июн, 19:28 1 873 Дунё\nФото: «John Minchillo / AP»\nКоронавирус билан касалланганлар ёки аллақачон эмланганлар ойига бир марта антитанача даражасини текширишлари керак. Агар у паст бўлса, эмланиш зарур. Инфекциядан ҳимояланиш бўйича бундай «мутлақо аниқ маслаҳат» Жорж Мейсон университети тизимли биология мактаби профессори Aнч Баранова томонидан берилган. Унинг сўзларини «Московский Комсомолец» нашри келтирган.\nБиолог антитанача даражасини Architect, Abbott технологияси тести билан текширишни тавсия қилади. SARS-CoV-2 IgG II Quant рус ва хорижий клиникаларда ишлаб чиқарилган. Унга қараб S-оқсилига антитанача аниқланади. Шифокорнинг фикрига кўра, агар кўрсаткич 1300 ёки ундан юқори бўлса, у ҳолда эмлашга ҳали эрта. Aгар антитанача даражаси 500 дан кам бўлса, шошилинч равишда эмланиш даркор.\nБаранова, шунингдек, Т-ҳужайра иммунитети учун тест ўтказиш зарурлигига шубҳа билдирди, чунки бу ҳақда статистик маълумотлар жуда яхши ўрганилмаган. Бундай иммунитетга эга одамлар коронавирус билан касалланиши ҳам мумкин, дейди профессор.\n«Т-ҳужайранинг» қўли «иммунитет В-ҳужайраси» қўлини «(антитаначаларни) вирус билан учрашгандан кейин уйғонишига ёрдам беради ва Т-ҳужайранинг» қўли «ўзи танага интерферонларни қўшади», деди биолог ва инсон танаси инфекцияга қарши курашишини, аммо вақтни бой беришини қўшимча қилди. Шу билан бирга, коронавирус бир ҳафта ичида ўпканинг 50 фоизигача зарар етказиши мумкин.\nКоронавирус қаришни тезлаштиради 02 дек, 19:00\nОлимлар коронавирусга антитанача қанча «яшаши»ни аниқлашди 02 ноя, 08:00\nХитой коронавирусга қарши вакцинадан шошилинч фойдаланишга рухсат берди 24 авг, 11:44\nАмерикалик биолог коронавирусга иммунитет борасида «ижобий ва салбий» хулосаларни маълум қилди 18 июл, 14:44\nКоронавирус эпидемиясининг иккинчи тўлқини қандай кечади? 19 апр, 12:25\nБиолог коронавирус пандемиясининг тўхташ шартини айтди 19 мар, 14:25


Тошкентда мактабгача ёшдаги болалар учун веломарафон ўтказилди — фото – Бош саҳифа\nБош саҳифа / Ахборот хизмати / Янгиликлар / Тошкентда мактабгача ёшдаги болалар учун веломарафон ўтказилди — фото\nТошкентда мактабгача ёшдаги болалар учун веломарафон ўтказилди — фото\nТошкент шаҳридаги Бобур экопаркида 1 июнь, сешанба куни Халқаро болаларни ҳимоя қилиш кунига бағишлаб 6 ёшдаги болалар ўртасида «Келажакка яшил қадам» шиори остида веломарафон ўтказилди. Бу ҳақда «Bugun.uz» мухбири хабар берди.\nТаъкидланишича, Ўзбекистонда 1-марта Мактабгача таълим вазирлиги томонидан боғча ёшидагилар учун беговелаларда веломарафон ташкил этилди. Ушбу марафонни ўтказишдан мақсад болалар орасида соғлом турмуш тарзини тарғиб қилишдан иборат. Шу билан бирга, уларни велоспортга қизиқтириш ҳамдир. Тадбирни Олий Мажлис Сенати раиси Танзила Норбоева болаларни байрам билан табриклаб очиб берди.\nМактабгача таълим вазирлиги ахборот хизмати раҳбари Мавлуда Асқархўжаеванинг «Bugun.uz» мухбирига берган интервьюсига кўра, бу сингари болалар веломарафони Ўзбекистонда ва Марказий Осиё минтақасида илк маротаба ўтказилмоқда. Шунингдек, замонавий беговелаларнинг асосий устун жиҳати шундаки, унда кичик ёшдаги болалар мувозанатни ушлашни қийинчиликсиз ўрганишади ва бу уларнинг келажакда оддий велосипедга ўтиш жараёнини осонлаштиради.\n«Беговел бу педалсиз велосипедлардир. Нега айнан улар педалсиз? Сабаб бошида болалар ўзининг мувозанатини сақлай олмайди ва оёқларини ишга солиб бунга ҳаракат қилади. Бевосита беговелалар ҳайдаш жараёнидан ўтганидан сўнг улар бемалол оддий велосипедларда ҳаракатлана олади. Ушбу беговелалар Европа хавфсизлик ва ҳамкорлик ташкилоти томонидан Мактабгача таълим вазирлигига тақдим қилинди. Уларнинг сони 400 тани ташкил қилади. Беговелаларнинг бари Тошкент шаҳридаги боғчаларга улашилди. Ушбу беговеллаларда болалар ҳайдашни ўрганиб, бугунги марафонга қатнашишди. Бу 400 та беговелалар охирги тираж эмас, ҳали яна келиши кутилмоқда», — деди Мавлуда Асқархўжаева.\nМазкур веломарафонда давлат мактабгача таълим ташкилотларидан 65 нафар бола ўзаро баҳслашишди. Веломарафон иштирокчилари бўлган болалар эсдалик медаллари, совғалар билан тақдирландилар, шунингдек, улар учун кўнгилочар дастурлар ташкил этилди.


03:00А Серия. “Наполи” “Болонья” енгиб, 6-ўринга кўтарилди 0 02:10АПЛ. Кейн барча голда қатнашган, Бэйл дублга эришган баҳсда “Тоттенхэм” йирик ҳисобда зафар қучди 13 01:45Сульшер — биринчи! 4 01:15“Ман Сити”нинг 2 ажойиб серияси ўз ниҳоясига етди 17 00:55АПЛ. МЮ сафар ўйинларидаги мағлубиятсиз серия бўйича “Арсенал”нинг натижасини такрорлади. Рекордга эса оз қолди 6 00:20Экстракласса. “Легия” пешқадамлигини мустаҳкамлади, Яхшибоев эса … 6 23:50Инсайдер: “Шахтёр” нигериялик ҳужумчи билан шартнома имзоламоқда, Убайдуллаев бошқа жамоага ўтиши мумкин” 6 23:30Беларусь Кубоги. “Шахтёр” йирик ғалабага эришди, Убайдуллаев эса илк голини урди 5 23:23АПЛ. "Манчестер Юнайтед" "Этихад"да "Манчестер Сити"нинг ғалабали сериясини якунлаб берди 218 23:15Сурат биздан, изоҳ сиздан! 21 23:10“Энфилд”даги қаторасига 6-мағлубиятдан кейин Клопп нималар деди? 15 22:50Зидан “Реал”даги ўйинлар бўйича Дель Боске билан тенглашди. Улардан олдинда фақат бир мураббий бор 3 22:33Бензема Карлосни ортда қолдириб, “Реал” рекордчисига айланди 8 22:14Ла Лига. Мадриднинг икки жамоаси беллашувида "Барселона" "ютиб кетди" 170 21:50Сурат биздан, изоҳ сиздан! 21\nА Серия. “Наполи” “Болонья” енгиб, 6-ўринга кўтарилди 0\nА Серия. Веронада урилган 2 гол "Милан"га 3 очко тақдим қилди 10\nПирло Роналдуни захирада қолдиргани сабабини айтди 6\nКолер: "Алаба пул сабабли "Бавария"дан кетмоқда" 3\nКьеза: "Ювентус" учун ҳар бир учрашув финалга тенг" 2


Филиппин фуқаролари президент фармонига кўра гиёҳвандлар ва гиёҳфурушларни ўлдирмоқда\n16:36 / 05.08.2016\nФилиппиннинг янги президенти Родриго Дутерте кўчадаги гиёҳвандлар ва гиёҳванд моддалари дилерларини отиш ҳақида янги фармон чиқарди. Фармон ижросини маҳаллий полиция ва кўнгиллилар гуруҳи амалга оширди. Улар қонуний равишда 400 дан 700 нафаргача одамни ўлдиришган. Бу ҳақда Guardian хабар бермоқда.\nФилиппинда шаҳар аҳолиси ўз шаҳарларини гиёҳвандлар ва уларни ташувчилардан ҳимоялаш мақсадида қўлларига қурол олиб патруллик қилишмоқда.\nМамлакатнинг янги президенти Родриго Дутерте сайловолди чиқишларида Филиппинни гиёҳфурушлардан тозалашга ваъда берган эди. У шахсий инаугурацияси вақтида гиёҳвандлар ва гиёҳфурушларни ўлдирганларни нафақат қўллаб-қувватлашини,балки уларнинг фаолларини мукофотлашини ҳам айтиб ўтган.


Таваллуд топган сана: 21 dekabr 1944 йил\nЛеким Ибрагимов – график, рассом. Профессор, Ўзбекистон халқ рассоми, Ўзбекистон Республикаси Бадиий Академияси академики, Россия бадиий академиясининг шарафли аъзоси.\n1944 йил 21 декабрь куни Қозоғистоннинг Олма-ота вилоятининг Уйғур тумани Кичик деҳқон қишлоғида дунёга келган. 1964 йилдан 1971 йилгача Олма-ота шаҳрининг Н.В.Гоголь номидаги рассомчилик билим юртида ўқиган. 1971-1977 йиллар – А.Н.Островский номидаги Тошкент театр ва рассомчилик институтининг графика бўлими талабаси. 1976 йилдан, яъни талабалик кезларида Лекин Иброҳимов республика, бутун иттифоқ миқёсидаги турли танловлар ва кўргазмаларнинг фаол қатнашчисига айланади. 1978 йил СССР рассомлар уюшмасига қабул қилинади. Шунингдек, Ўзбекистон рассомлар уюшмаси аъзоси ҳам ҳисобланади (1996 йилдан – ЎзР РА рассомлар ижодий бирлашмаси). 1978 йилдан 1986 йилга қадар “Синеж” рассомчилик ижодий уйида доимий ишлаган, шунингдек, Болтиқ мамлакатларидаги бадиий устахоналарда ҳам фаолият юритган. 1998 йил Леким Иброҳимов Париждаги Бутунжаҳон рассомлар йиғилиши вакили бўлган.\n1999 йил Ўзбекистон Республикаси бадиий Академиясининг ҳақиқий аъзоси этиб сайланади. Шу йили Камолиддин Беҳзод номидаги Миллий рассомчилик ва дизайн институти профессори бўлади. 2001 йил академик Лекин Иброҳимов қилган меҳнатлари эвазига “Ўзбекистон халқ рассоми” унвонига эга бўлади. 2008 йил Россия бадиий академияси шарафли аъзосига айланади.\nЛекин Ибрагимовнинг услубий ишлари ўзида тасвирий санъат, графика ва нотиқликни мужассам этади. Унинг ижоди — шарқ ва ғарб маданий меросининг, модернизм ва шеърий рамзнинг, анъанавий мумтоз ва абстракт-сюрреалистик йўналишларнинг уйғун жамланмасидир. Леким Иброҳимовнинг “ташриф қоғози” ўзининг ҳар бир картинасидаги фаришта ёки бир нечта фаришталарнинг тимсоли ҳисобланади.\nЛ.Иброҳимовнинг картиналари Шарқ халқлари Давлат санъати музейи (Москва, Россия), Ўзбекистон давлат санъат музейи (Тошкент), Шарқ Осиё музейи (Будапешт, Венгрия), Новосибирск давлат бадиий музейи (Россия), А. Кастеев номидаги Давлат санъат музейи (Олма-ота, Қозоғистон), Тавкерхен шаҳридаги Мэрии галереясидан (Германия) жой олган. Унинг ишлари, шунингдек, АҚШ, Франция, Италия, Исроил, Ҳиндистон, Австрия, Япония, Германия, Россиядаги шахсий тўпламлардан ўрин олган.\nМингта фаришта ва бир картина\n2000 йил Леким Иброҳимовда “Минг бир кеча” афсонавий шарқ эртаклари мавзусида полотно яратиш ғояси пайдо бўлади. Ижодий-лойиҳа моҳияти ўн йил давомида шаклланиб, уни амалга ошириш учун Л. Иброҳимов 2010 йил киришaди. Лойиҳа “Мингта фаришта ва бир картина” номини олди. Моҳият аниқ очиб берилди, зотан, полотно мингта алоҳида ишдан иборат. Ҳар бир иши – бу ҳар томонлама тўлиқ картина бўлиб, уларда фаришталар тасвирланган. Полотно ҳажми 500 кв.метрдан зиёд (баландлиги 8 метр ва узунлиги 66 метр).\nБиринчи қарашда, бу қарор барчага маълум мозаикани эслатади. Бироқ, бу хато таассурот, зеро, бир бутун қисм тугалланмаган бўлакларни ташкил қилмайди. Бу ерда метамарфоза ҳосил бўлиб, унинг жараёнида алоҳида мустақил ўлчамлар бирлашиб, бир бутунни, лекин умуман бошқа нарсани ташкил қилади. Мега-полотно тақдимоти 2012 йил Прагада, 2013 йил Москвада ва 2014 йил Тошкентда бўлиб ўтди. Москвада бўлиб ўтган экспозицияда “Интеррекорд” рекордларни қайд этиш халқаро агентлик иштирок этди ва “Бир рассом томонидан мой бўёқда чизилган дунёдаги энг катта картина” ҳамда “Бир картинага энг кўп туширилган фаришталар сони” номинациялари бўйича иккита жаҳон рекордини рўйҳатга олди.\n1998 – “Жаҳон маданияти ривожига қўшган ҳиссаси” учун Ўзбекистон бадиий академиясининг олтин медали\n1999 – Ўзбекистон Республикасининг ҳақиқий аъзоси\n1999 – Камолиддин Беҳзод номидаги Миллий рассомчилик ва дизайн институти профессори\n2001 – Замонавий санъат Тошкентдаги I Биеннналенинг бош соврини\n2001 – Ўзбекистон халқ рассоми унвони\n2005 – Қозоғистоннинг Олма-ота вилояти Уйғур туманининг “Шарафли фуқароси” унвони\n2008 – Россия бадиий академияси шарафли аъзоси.\n1997 йил Швейцарияда Леким Иброҳимовнинг шеърий китоби нашр этилган. Рассомнинг сўзларига кўра, бу шеърлар – ўзига хос қофияланган ижодий ақида ва ўз дунёқарашининг тасвиридир.\n2009 йил Лекин Иброҳимов шарафига Россия бадиий академияси унинг картиналари туширилган деворий газетасини чиқартиради.\nЛекин Ибрагимовнинг яқин дўстларидан бири Чингиз Айтматов бўлган. Рассом 2008 йилги Москвада Зураб Церетелнинг санъат галереясида бўлиб ўтган “Осиёнинг ўғирланиши” шахсий кўргазмасини унинг хотирасига бағишлайди.


Ҳурматли тадбиркор, реклама баннери ўрнатмоқчимисиз? | Bulungur.uz\nташқи реклама объектларини (конструкциялар) ўрнатиш учун ер участкалари ҳамда давлат мулки бино ва иншоотларини аниқлаш бўйича ўрганиш ўтказиш;\nташқи реклама объектларини (конструкциялари) жойлаштириш учун ер участкасидан фойдаланиш ҳуқуқини, шунингдек давлат мулки бўлган бино ва иншоотларга реклама курилмаларини жойлаштириш ҳуқуқини берувчи ҳужжатларни тайёрлаш;\nташқи реклама объектларни (конструкцияларни) ва ноқонуний ўрнатилган конструкцияларни мониторинг қилиш йўли билан аниқлаш;\nмонополияга қарши қўмитанинг ҳудудий бошқармаларига ушбу соҳада қонунбузилиш ҳолатлари юзасидан тегишли чора кўриш тўғрисида таклифлар киритиш;\nреклама объектларида (конструкциялари) ташқи реклама ва ижтимоий рекламни жойлаштирилиши ҳисобини юритиш;\nруйхатларни шакллантириш: жойларни танлаш; уларни келишиш; паспорт тайёрлаш; рўйхатни шакллантириш каби вазифаларни бажариши белгиланган.\nЮқоридагилардан келиб чиқиб, Булунғур тумани ҳудудида ташқи реклама объектларни жойлаштириш, уларни эксплуатация қилиш мақсадида уларни назорат қилиш бўйича Булунғур туман ҳокимиятида жойлашган туман ишчи комиссиясига мурожаат қилишингиз мумкин.\nМурожаат учун тел: 442-25-95


Бухорода ҳеч ким кутмасди: ўзбек муҳожирлари воқеаси • NeMolchi.uz\nBosh sahifa Statistikalar Бухорода ҳеч ким кутмасди: ўзбек муҳожирлари воқеаси\nБухорода ҳеч ким кутмасди: ўзбек муҳожирлари воқеаси\nКатта бўлмаган хонада иккита катта ётоқ жойи турибди. Бу ерда аёллар ўз болалари билан яшайди. Энг кичиги – эндигина бир ойлик бўлди. Онаси 18 ёшда. Лейланинг 10 яшар укаси ва 4 яшар синглиси ҳам унинг қарамоғида.\nЛейла Бухорода тўлиқ оилада туғилган. У 2 ёшлигида оилавий Москвага кўчиб кетишган. Яшашлари зўр бўлмаса-да, бир-бирлари қўллаб-қувватлашар, бахтли ҳаёт кечиришарди. Онаси гўзаллик салонида, отаси ҳайдовчи бўлиб ишларди. Укаси туғилганда Лейла ўқишини ташлашга мажбур бўлди: энага ёллашга пул йўқ, онаси ишдан кетса, отасининг пули оилани боқишга етмасди. Қизалоқ 8 ёшда эди. Кейинчалик у ўқишини давом эттирди, лекин синглиси туғилганда яна энагалик қилиш учун ўқишни ташлади.\nМактабга қайтганида Лейла ўз синфдошларидан 2 ёш катта эди. Бўйи баланд ва терисидаги доғлари учун синфдошлари доимо устидан кулар эди: найнов, зебра, леопард. Буллинг бошқа томондан ҳам давом этарди: 7-синфда ўқийдиган 14 ёшли қизнинг устидан 9-синфда ўқийдиган тенгқурлари куларди. Қўллаб-қувватлаш ва ҳимоя қилиш ўрнига ўқитувчилар ҳам уни ҳақорат қиларди. Лейла жим турмасди ва ўзини ҳимоя қила оларди. Оқибатда уни мактаб учётига қўйишади ва яна ўзини ҳимоя қиладиган бўлса, милиция учётига қўйиш билан қўрқитишди.\n5 йил аввал отаси автоҳалокатда вафот этади. Онаси у пайтда синглисига ҳомиладор эди. Севимли инсонининг ўлими аёлни анча ҳолдан тойдирди. У фақат болалари учун кун кечирарди. Лекин 2019 йилнинг март ойида унга ошқозон-ичак тракти саратони ташҳисини қўйишади. Йил охирига бориб аёл умуман ишлолмай қолди. Ишлай олмас ва Москвадаги ижара тўловига ҳам қурби етмасди. Аёл таниш ҳайдовчи билан келишиб Ватанига қайтадиган бўлишди. Қишнинг совуқ кунлари улар грузовик кузовида кетишарди: соғлиги ёмон бўлган аёл ва уч нафар боласи. Совуқ бўлган Россия ва Қозоғистон даштларини босиб ўтишди. Бухорода уларни ҳеч ким кутмасди, уйлари аллақачон сотилиб кетган. Аммо ўша вазиятда ватанига қайтиш улар учун энг яхши вариант эди.\nКелибоқ, у «Ойдин Нур» га мурожаат қилди – бухороликлар унинг асосчиси Мавлида Солиховани Бухородаги аёлларнинг энг ашаддий ҳимоячиси сифатида билишади. Уларни қабул қилишди: декабрдан февралгача оила «Ойдин Нур» шелтерида яшади. Аёлни яна текширувдан ўтказилди, аниқланишича, унда саратон йўқ, шунчаки аёл жуда қаттиқ стрессни бошидан ўтказган. Лейла ва унинг укаси яқин атрофдаги мактабга жойлаштирилди: у ерда қизни жуда яхши қабул қилишди. Болалар синфдаги энг ёши катта қизга қандайдир эҳтиром билан муносабатда бўлишди. У янги дўстлар орттирди. Ҳаёт яхшиланмоқда эди.\nФевраль ойида Лейланинг ойиси Тошкентда ишга жойлашди, болалари учун эса Бухорода ижарага уй олди. Ва оила шелтерни тарк этди. Лейла январьда официант бўлиб ишга кирди ва мактаб билан ўқишни бирга олиб боришга ҳаракат қилди. Ўқишдан кейин ишлагани учун ҳамкасбларидан камроқ пул топарди. Оқибатда дарсларни қолдирадиган бўлди. Карантин бошлангач эса – бутунлай ташлаб қўйди. Бу вақтда, табиийки, иш ҳам бўлмади. Ва фақат ёзда яна тикланди.\nИюнь охирида иш жойида қизнинг боши айланиб қолди. Ошпаз аёл текширувдан ўтиб келиши учун озроқ пул берди. Жавоби эса ҳаммани эсанкиратиб қўйди: ҳомиладорлик, 15 ҳафталик. Ҳомилани туширишга кеч. Боланинг отаси қиздан 10 ёш катта, яқинлари тўйга қарши. Оқибатда йигит Россияга кетди ва Лейлага ёрдам беришни ваъда қилди. Ҳозирча унинг ёрдами Телеграм орқали юборадиган хабарлари билан чекланмоқда. Ишонувчан, ёш Лейла шунга ҳам хурсанд, йигитнинг айтишича ота-онаси истаган қизга уйланиб, Лейлани иккинчи хотин қилиб олармиш. Лейла шунга ҳам рози. Боласининг отасини яхши кўради…\nОктябрь ойи охирида қизнинг ойиси ижара ҳақини тўлай олмаганлиги сабабли, уй эгаси ҳомиладор Лейла, унинг укаси ва синглисини кўчага ҳайдаб чиқарди. Бундай вазиятга тушиб қолган бухоролик аёллар учун барча йўллар “Ойдин Нур”га олиб боради. Шундай қилиб, улар яна яшашга жой топишди ва 7 ноябрь куни бутун марказнинг севимли қизалоғига айланган кичкина Дурдона туғилди. Лейла оналикдан қўрқмайди, унинг бола катта қилиш тажрибаси катта. Лейланинг онаси шу кунларда Бухорога қайтади. Операция қилиш керак: миома ташхиси қўйилган, бу шошилинч аралашувни талаб қилади. Маблағлари йўқ. «Ойдин Нур» дагилар унинг аҳволидан хабар топгач: «Кел, даволаниш пулини тўлаймиз», дейишди. Нотижорат ташкилот даволаниш учун маблағни қаердан олади?\n«Ойдин Нур» маркази Бухоро давлат университетининг педагогика ва психология кафедрасини 15 йил мобайнида бошқарган Мавлида Салихова томонидан 1999 йилда ташкил этилган. Унга бутун худуддан аёллар ёрдам сўраб мурожаат қилишарди. 2007 йилда Мавлида опа кўчада қолган аёллар вақтинча бошпана топиши учун шелтерни ишга туширади. Бир неча йил давомида марказ молиялаштиришсиз ишлади: оддий одамлар, диний ташкилотлар, шелтерда аввал яшаб кетган ва уларнинг катта ёшдаги болалари ёрдам беришарди. Шелтер ижтимоий ташкилот бўлганлиги сабабли, унинг ўз даромади мавжуд эмас. Келадиган ягона ёрдам – донорларнинг кўмагидир. Улардан бири – ACTED Uzbekistan лойиҳаси бўлиб, у шелтерда вақтинча яшаётганларнинг овқатланиш харажатларини тўлиқ қоплайди, марказнинг иши ва аёлларни қўллаб-қувватлаш дастурларини қисман молиялаштиради.\nБошқа донорлар ҳам бор, аммо Мавлида Солихованинг барча режаларини амалга ошириш учун маблағ етарли эмас. Бу алоҳида мақола учун узун бир ҳикоядир. Бухорода бундай ташкилотларнинг кўмаги туфайли ғамхўр Мавлида опа ва унинг жамоаси ўз муҳрини бераётган «Ойдин Нур» мавжуд. Лейла, унинг онаси ва бошқа юзлаб аёллар вақтинча бошпана, озиқ-овқат, кийим-кечак, ҳуқуқий ва психологик ёрдам оладиган марказ. Биргина шу йилнинг ўзида марказ адвокатлари деярли 60 та суд ишларида ғолиб бўлиб, кам таъминланган аёлларга оталикни аниқлашда, алиментни олишда, мол-мулкни тақсимлашда ва уй-жойга кўчишда ёрдам беришди.\n«Ойдин Нур» маркази:\n200100, Ўзбекистон, Бухоро, Ругангарон кўч., 29\nТелефон: +998 (65) 2246511\nПсихолог: +998 (91) 4408849\nЮрист: +998 (93) 6217266


Янги «матнли бомба» Android ҳамда iOS’даги мессенжерларни «ўлдирмоқда»! - Terabayt.Uz\nЮртимизда Wi-Fi технологияларини ривожлантириш учун яна бир қулайлик!\nХэллоуин арафасида яна иккита ўйинни теппа-текинга тарқатишяпти!\nXiaomi’га қасдма-қасд: Samsung ҳам арзон флагмани нархини нақ 95 долларга пасайтирди!\nGoogle «бепул» VPN сервисини ишга туширяпти\nКутилмаган флагман: глобал бозорга аллақачон Redmi K30S Ultra ҳам чиқди!\nИИВ ижтимоий тармоқда радикал ғоялар тарқатилаётганидан огоҳлантирди\niPhone 12 mini илк «жонли» видеода: уни iPhone 12 билан таққослаб кўрамиз!\nЯнги «матнли бомба» Android ҳамда iOS’даги мессенжерларни «ўлдирмоқда»!\nҚурилмаларнинг иш фаолиятини бузувчи «матнли бомба»лар – муайян белгилар тизмалари ҳақида ёзганмиз. Худди шундай зиёнкор расмлар – Android’ни «ўлдирувчи» обойлар ҳам тарқалган ва уларнинг «жонли» видеосини улашганмиз.\nЎҚИНГ: Исталган телефон ҳимоясини SIM-карта орқали бузиш йўли топилди – биттагина SMS кифоя экан!\nWABetaInfo нашрининг ёзишича, WhatsApp мессенжерини ишдан чиқарувчи шунақа белгилар жамланмаси тарқалган. Бу галги «матнли бомба» ҳам Android, ҳам iOS тизимида ишлаётган иловаларни бирдек «ўлдирмоқда».\nХавфли хабар шунчаки ғалати символларнинг бемаъни жамланмасига ўхшайди. Лекин уни WhatsApp орқали сизга юборишса тамом – мессенжер ўчиб қолади. Иловани қайта ёқаман десангиз – барибир у яна ўша белгиларни кўради ва яна ўчиб қолаверади.\nЎҚИНГ: Zoom ҳам, Skype ҳам керак эмас: WhatsApp’да энди 50 кишилик видеоконференция қила оласиз!\nМазкур киберҳужумга учраган WhatsApp’ни «ҳаётга қайтариш»нинг иккита усули бор:\nҚурилмангиздан WhatsApp иловасини ўчириб, уни олдинги ёзишмаларни синхронизация қилмасдан қайта ўрнатасиз. Бунда сизнинг олдин узишган барча чатларингиз ҳам йўқолади, лекин мессенжер жамоаси «матнли бомба» муаммосини бартараф этганидан сўнг чатларингизни «булутли» сервердан қайта тиклаб олсангиз бўлади.\nКомпьютердаги WhatsApp версиясини очиб, ўша «матнли бомба» келган хабарни ўчириб ташлаш. Лекин бунинг учун ўша зиёнкор хабар келмасидан олдин компьютерингиз (ёки ноутбукингиз)га бу мессенжернинг десктоп версиясини ўрнатиб қўйган бўлишингиз лозим. Зеро, унда аккаунтингизга кириш учун смартфонингиздаги WhatsApp орқали тасдиқлаш талаб этилади; «матнли бомба» келганидан сўнг эса бунинг имкони қолмайди.\nБулардан ташқари, шунчаки бир неча кун давомида WhatsApp’ни очмай туравериш ҳам мумкин. Мессенжер жамоаси бу орада «матнли бомба» муаммосини бартараф этувчи янгиланиш чиқарса, кейин иловани янгилаб, сўнг очсангиз – ҳаммаси жой-жойига тушиб кетади.\nЎҚИНГ: Мобил иловадан фойдаланиб, 3750 МБгача бонуслар олинг!\n#WhatsApp #иловалар #маслаҳат #лайфхак\nRedmi’нинг янги флагмани бу жиҳатига кўра iPhone 11’дан ҳам зўр чиқди!


«ҲАЁТИМГА ИССИҚ-СОВУҚ АРАЛАШГАН...» | Суғдиёна биринчи аёллар электрон журнали\n«Келин бўлиб шу ҳовлига келганимга 3 йил тўлибди. Эр-хотин – орамиздан қил ўтмас дўстмиз. Буни иккимизнинг севишиб, қийинчиликларни енгиб турмуш қурганимиз, эримнинг мулоҳазали инсон эканлигидан деб биламан. Аммо негадир бу яқинлигимиз қайнонамга ёқмайди. Ўғлини айириб, ўзимга иситиб олган эмишман. Қўни-қўшнилар, ўзига яқин одамларга мени ёмонлаб ўтиради. «Ҳа, бу келин бало, кимга нима қилишни, қаерга боришни яхши билади» деб, мени фолбинга қатнайди, дегандек гап орасида қистириб ўтади. Умримда фолбин киму қаерда яшашини билмайман, мантиқан ўйлаб кўрилса, агар шу иш қўлимдан келганида биринчи навбатда қайнонамни ўзимга иситиб олган бўлмасмидим? Шу ҳақда ҳам мулоҳаза ёзинглар!»\nЭсимни танигунимча «Маҳаллада дув-дув гап» кинофильмидаги бир эпизодини тушунолмай ҳалак бўлардим. Нега она бир қўрқинчли кишининг олдига бориб, қоғозга ниманидир ёздириб, ўғлининг овқатига солиб ичирмоқчи бўлади? Сеҳр-жоду қилмоқчими? Унда нега отаси ўғлининг овқатини ичиб қўяди-ю унга бало ҳам урмайди?\nНега айримлар фол очиш-у иссиқ-cовуққа ишонади, буни амалда қўллашга уринади, айримлар эса «бутунлай бўлмаган гап» деб исбот талаб қилишади. Келинг, шу ҳақда билганларимизни ҳикоя қиламиз.\n«БАХТИНИ БОҒЛАШ...» , «ОМАДИНИ ЎҒИРЛАШ...» ЁКИ ЎЗИМИЗНИ ЎЗИМИЗ ҚАНДАЙ АЛДАЙМИЗ?\nОдамдан одамни айириш, ёки аксинча бир-бирига «боғлаб қўйиш», кимнидир гаҳ деса қўлига қўнадиган қилиш – булар аслида ярамас истаклар, гуноҳи кабиралардир. Инсонга аён бўлмас сирлар борлиги ҳақиқат, кўз тегиши, кимнингдир бадбин фикрлари сизнинг оламингизга таъсир этишини – булар илмий исботини топмаган бўлса ҳам – мутлоқ инкор этишнинг иложи йўқ. Кўпинча шу каби ҳолатларга мутаассир кишилар аниқ фактлар билан оғзингизга уришади, «дарвозамнинг тагида қум сепилганини кўрдим, ахир ён-атрофимизда ҳеч ким қурилиш қилгани йўқ, ўшандан бери ишим орқага кетяпти», дейдиганлар топилади. «Ёшим 30 га тўлди. Ташқи кўринишим, маълумотим, оилавий аҳволим туппа-тузук, лекин ҳали бирор марта эшигимизни остона ҳатлаб совчи келгани йўқ, ахир бундай бўлиши мумкинмас-ку! Энг нотавон қизни ҳам сўраб келгувчилар бор. Демак, кимдир бахтимни боғлаб қўйган» дейди яна биттаси. Уларга қарши бирор гап топиб беролмай ўйланиб қоласан киши. Ахир қандай қилиб, одамзот Яратганнинг ишларига аралашиши, тақдирни ўзгартириши мумкин? Бунинг иложи бўлганда, ҳар биримиз ён-атрофимиздагиларни ўз хоҳишимизга кўра, ўзгартириб юборганимизда, шу пайтгача дунё ҳозиргидан кўра бошқача бўлиб кетган бўлмасмиди?\nНЕГА «ИССИҚ-CОВУҚ» ҚИЛИШАДИ?\nОдамларда ўз муваффақиятсизлигига бошқаларни айбдор қилиш истаги устунлик қилади, ҳудди шунингдек, ҳеч ким ўзини ёмон демайди. Бизни «ёқтирмайдиган», аниқроғи аслида биз ёқтирмайдиган «айбдорлар»ни қўлидан ушлаб, жазолашнинг иложи йўқ-да, шунинг учун улардан «ўч олиш» учун ҳеч ким билмас усуллардан фойдаланмоқчи бўламиз. Қандайдир овлоқ жойлару бойлик учун иймони ва виждонидан кечган фирибгарлар олдига югургилаб қоламиз. Хўш кейин-чи? Икки-учта чала маълумот бергани учун фолбиннинг аллақандай ғайриоддий авлиё эканига ишониб, ўшанинг оғзидан чиққан гапга анграйиб, келинимизнинг ашаддий афсунгар эканию қайнэгачимиз ўз акасини кўролмаслигини, қаерлардадир «амаллар» кўмиб қўйганини, овсинимиз тугун билан йўлларимизни боғлаб ташлаганини тусмол қилиб, аламимизни олмоқчи бўламиз. ҳамма фирибгарларнинг ишлаш формуласи бир хил: «сиз қилмасангиз, сизга қилишади!». «Эшикдан кириб келдингиз-у, «одамларим» бўғилиб кетди, бунчаям ўқитиб ташлашибди сизни. Вой-вой-вой, шунчаям қийналдингизми, жоним... Сизни қайтариқ қилгунимча 40 кун чилла сақлашим керак, руҳим эзилиб кетяпти»... Бундай гапларни асаби чатоқ, лақмалар эшитса, «ажалимга бир кун қолган экан, мени ўлимдан қутқариб қолдингиз» деб борини назр-ниёз қилиб юборишдан ҳам қайтмайди. Тўхтанг, тақдири азал Худодан эканлигини унутишга ҳаққимиз бормикин? Инсон руҳиятининг заиф жиҳатларини яхши ўзлаштирган, гапга уста, енг ичидаги тошини беркитиб, гўёки томоғимиздан суғуриб олинган «жоду»дек тоғорага ташлайдиган масхарабозга жарақ-жарақ пул ташлаб келиб, ўзимизни ҳимоялагандек хотиржам тортяпмизми? Сиз «домла»нинг «турнақатор» навбатида турганингизда, сизни гапга тортувчи, зимдан кузатувчи, ўзаро суҳбатларингизга аралашувчи, «домла»нинг сувни тескари оқизувчи нафаси борлигини айтиб, ўз қизининг бахти очилиб кетганини реклама қилувчи, сиз ҳақингизда айрим гапларни билиб олиб, «домла»нинг қулоғига шипшитиб чиқувчи «махсус одамлари» борлигини биласизми? Қўйинг, кимнидир кимгадир боғлаш ёки айириш учун воситачи қўйманг, ҳатто сиз одамларга ёмонлик истамаётган бўлсангиз ҳам ҳаммасини тақдир ҳукмига қўйиб беринг, унинг ўзи барини жой-жойига қўяди.\n«ЎҒЛИМНИ ҚАЙТАРИҚ ҚИЛДИРДИМ...»\nМалоҳат опа, 52 ёш:\n– Ўғлим 28 ёшга тўлди. Бир йилдан бери турмушидан ажралган жувонга илакишиб қолганди. Ҳар қанча гапирсак ҳам гап кор қилмади, отасининг насиҳати, ҳатто ур-тепкиси ҳам йўлидан қайтаролмади. Охири яқинларимнинг маслаҳати билан бир «одами бор» аёлга бордим. У менга ўғлимнинг кийим, сочларини олиб келишимни айтди. Айтганларини бажаргандим, яхшилаб «ўқиб берди». Ўғлим шу кунларда кечалари кетиб қолмаяпти, шукр.\nАСЛИДА: Бизнинг айбимиз, муаммонинг сабабини ҳеч қачон ўрганмаслигимиздир. Шунинг учун ҳам ким қандай ечим айтса, ишониб кетаверамиз. Ўзимизни ҳар чўққига урамиз. Нега бўз йигит 28 ёшгача уйлантирилмади? Опаси эрга тегди, синглисини узатишга тўғри келди, йиллар ўтди, тенгдошлари уйланиб, болали бўлаётган бир пайтда йигит ҳам оромни кўчадан излади ва топди. Ёки аксинча, қизимизнинг юриш-туриши одоб доирасида эмас, ёки бўлмаса, оиламизда куну тун жанжал, шунинг учун ҳам эшигимиздан совчилар айланиб ўтаётган, ёки шунчаки тенги топилмаётган қизимизни қайсидир «душманларимиз» нинг «иссиқ-совуғ» идан «қайтариқ» қилиб, таскин топмоқчи бўламиз. Келинг, дуои фотиҳамизни бошқаларга ишонмай, ўзимиз қилайлик-да, яхшиси, бахтимиз ва муваффақиятсизликларимизга тўсиқ бўлаётган муаммоларимизни ўрганиб чиқайлик ва бартараф этайлик. «ҲОМИЛАДОР БЎЛАСАН ДЕГАНДИ, АММО...»\nГулноза, 27 ёш:\n– 7 йилга яқин хомиладор бўлолмай, қилмаган ишим қолмади. Тиббиёт ёрдам беролмагач, қайнонам шўрлик «бир ойдан кейин бошқоронғи бўлади» деб алдаган бир фирибгар «ўқийдиган аёл» га палон миллион сўмлик тилла комплектларини совға қилиб юбордилар. Одам бошига иш тушганда ҳаммадан шубҳаланади, нажот кутади ва хатога йўл қўяр экан. Ночор вазиятингдан эса устомонлик билан фойдаланадиган одамлар бўларкан. «Тўйингиз куни кимдир сизларни иссиқ-совуқ қилган» деганлар ҳам бўлди. Келин эрини ўзига “иситиб”, қайнона ўғлини қизғаниб, “совутиб” юрганини, икки орада ўғил бечора жинни бўлаёзганини эшитганман. Бундай масалаларни жиддий ўйлаб кўриш керак. Ҳозир шуни тушундимки, нимаики биз ўйлаган вақтда содир бўлмаяптими, демак бу ҳаёт синови, тақдир имтиҳони. Катта-кичик синовлар эса кўп бўлади, иймони бутун одам бундай имтиҳонларда динимиз қайтарган ишлардан нари юради.\nИЙМОННИ МУСТАҲКАМ ҚИЛИНГ!\nИслом дини олимлари томонидан айтилган одамларга таскин берувчи шундай мулоҳазалар бор: «Мўмин банда ҳамма нарса Аллоҳнинг қазои қадари ва хоҳиши билан содир бўлишига имон келтиради. Сеҳр-жоду, амаллар, кўз тегиши-одамнинг кучи билан эмас, фақат Аллоҳнинг изни билангина бандага зарар етказади». Демак, ўз ҳаётини йўлга қўёлмай, тирикчилигини «жинлари» билан ўтказадиган, динда бу иш билан шуғулланган одам имондан чиқиши ҳақида айтилган бўлса ҳам, одамларнинг кўзига уйида тасбеҳ, жойнамоз осиб қўйиб, чилдирма чалиб ўтириб, бойлик топадиган бир гуруҳ ёлғончи «азайимхон»ларга ишонмай, сабаб ва ҳимояни киши ўзидан излаши лозим. Хотиржам бўлингки, покиза юрган, нафақат амаллари эзгу, балки хаёллари ҳам яхшилик бўлган одамга ёмонлик яқинлаша олмайди. Аслида, тақдир деган азалий битикда икки йўл бўлади: тўғри ва нотўғри. Тақдир синовларида тўғри йўлдан борсак, мукофотини кўрамиз, албатта. Оиладаги арзимаган келишмовчиликларни деб, фарзандимиз, келинимиз, қайнонамизнинг руҳий оламига дохил бўлишдан сақланайлик. Кўпчилигимизда кузатилган ҳолат: «бошим оғрияпти» деб кимнидир алдасак ва ўзимизни касалдек тутсак, бироз ўтмай, чиндан ҳам бошимиз қаттиқ оғриб қолади. Биз атай ёмонлик истаб турсак, нафрат билан яшасак, ёнимиздаги одамга ҳам унинг таъсири билинади, «ана, «домла»нинг «амали» кор қилди, деб суюнмасдан, муаммони илдизи билан қўпоришга уринайлик, муносабатларни мулоҳаза ва муроса йўли билан ҳал қилайлик.


Savollar-javoblar – Asosiy sahifa\nAsosiy sahifa > Patsientlar uchun > Savollar-javoblar\nРеспублика ихтиослаштирилган урология илмий-амалий тиббиёт марказига энг кўп тушаётган мурожаатлардаги саволлар\nРеспублика ихтисослаштирилган тиббиёт муассасаларига имтиёзли йўлланма берилиш тартиби қандай?\nРеспублика тиббиёт муассасаларида имтиёзли тоифага кирувчи шахсларга электрон ахборот тизими орқали ҳисобга олиш ва навбат асосида даволанишга йўллаш тартиби жорий этилган. Агар фуқаро имтиёзли тоифага кирса яшаш манзилидаги оилавий поликлиника даволовчи шифокорига учрашиб яратилган электрон тизим орқали рўйхатдан ўтиб навбат асосида йўлланма олади.\nЭлектрон ордер олиш тартиби ва электрон навбат хақида маълумот берсангиз.\nБемор оилавий шифохонага келгандаёқ руйхатга олинади. Беморда аниқланган касаллик тор соҳа мутахассислари томонидан даволаниши лозимлиги аниқланса, унинг маълумотлари шу захоти туман тиббиёт бирлашмасига юборилади. Маълумотлар тор соха мутахассиси томонидан ўрганилиб, тиббий кўрсатмалар бўлганда электрон дастурга киритилиб ихтисослаштирилган вилоят муассасасига узатилади. Бемор мобил телефонига, у нечанчи навбатда эканлиги ва касалхонага ётиш муддатлари, СМС орқали хабар бериб борилади.\nБепул тиббий ёрдам кўрсатиш тартиби?\nАҳолининг барча қатламига бириламчи тиббий ёрдам бепул амалга оширилади.\nЗарурат бўлганда Соғлиқни сақлаш вазирлиги ва худудий соғлиқни сақлаш бошқарув органлари мижозларининг имтиёзли тоифасини бепул тиббий ёрдам олиш учун ўзининг идоравий мансуб тиббиёт муассасаларига йўналтириши мумкин\nДаволашга моддий ёрдам ажратилиш тартиби қандай?\nМоддий ёрдам ажратиш масаласи “Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида”ги низом талаби асосида махаллий хокимият идоралари томонидан амалга оширилади, шуни инобатга олиб тиббиёт муассасалари томонидан моддий ёрдам ажратилмайди.\nМахсус имтиёзга эга бўлмаган шахсларни Ихтисослаштирилган Марказларда даволаш тартиби қандай?\nИхтисослаштирилган Марказларда махсус имтиёзга эга бўлмаган шахсларга ташхис қўйиш ва барча тиббий хизматлар тасдиқланган стандартларга риоя қилган холда, пуллик асосда, сифатли амалга оширилади.\nЧет давлатларида даволанишга моддий ёрдам кўрсатиш тартиби қандай?\nМоддий ёрдам кўрсатиш ССВ ва Ихтисослаштирилган марказлар ваколатига кирмайди, моддий ёрдам олиш учун Махаллий хокимликлар, хомий ташкилотлар ва жамоат фондларига мурожат қилиш мақсадга мувофиқ\nМарказга мурожаат қилганимда, қандай тартибга риоя қилишим зарур.\nБеморлар стандартларга асосан текширувлардан утказилиб жаррохлик амалиёти белгиланган кундан бир кун олдин касалхонага ётқизилади.\nЙўлланма билан келган беморларга тиббий хизматлар учун қўшимча тўловлар бўладими?\nБемор имтиёзли йўлланма билан мурожат қилган бўлса, давлат томонидан кафолатланган ва тасдиқланган тиббий хизматлар учун қўшимча тўловлар бўлмайди. Агар беморда хамроҳ ёки ёндош касалликлари мавжуд бўлса, бошқа мутахассислар консультацияси лозим бўлганда, кўрсатилган тиббий хизматлар учун ўрнатилган тартибларда тўлов бўлади.\nБемор ва унга хамрохлик қилувчи фуқароларга марказда ётоқхона мавжудми?\nМарказда ётоқхона мавжуд эмас. Марказ атрофида бир нечта хусусий мехмонхоналар хизмат кўрсатмоқда.\nМарказда даволанаётган беморлар қаровчилари учун қандай тартиблар мавжуд?\nМарказ ички имокниятларидан келиб чиққан холда, қаровчиларига бемор ёнидан жой бериши мумкин. Қаровчилар марказни ички тартиб қоидалрига риоя қилишлари ва ўрнатилган тартибда ётоқ учун тўловни амалга ошириб боришлари лозим.


Қозоғистонда полициячилар устидан маҳкама бошланди\n21 январ 2021, Тошкент вақти: 12:58\nҚозоғистон ғарбида жойлашган Манғистау вилоятининг Актау шаҳрида полициянинг беш ходими устидан маҳкама жараёни бошланди.\nУлар 2011 йил декабр ойида Жанаўзен шаҳрида рўй берган исёнлар пайтида хизмат салоҳиятларини суиистеъмол қилганликда айбланмоқда.\nСудланувчилардан уч нафари вилоят полициясининг юқори лавозимли зобитларидир.\nУлар “одамлар нобуд бўлишига олиб келган ўқотар қуроллардан фойдаланганликда” айбланмоқда.\nЎтган йил декабр ойида Жанаўзен шаҳрида ҳукуматга қарши исёнлар пайтида камида 16 киши отиб ўлдирилган эди..\nАйни пайтда, оммавий зўравонликларда иштирок этганликда айбланган 49 фуқаро устидан ҳам маҳкама давом этмоқда.


Мейвезер яна қайтмоқда ёхуд боксчи бундан нимани кўзламоқда? (фото) - Zamin.uz\n15:23 / 20.09.2018\nМейвезер яна қайтмоқда ёхуд боксчи бундан нимани кўзламоқда? (фото)\nУзунқулоқ гапларга кўра, Мейвезер ва Макгрегор реванш жанг ташкил қилишмоқчи, аммо Конор якунда UFCга қайтиб, 8 октябр куни россиялик Хабиб Нурмагомедов билан куч синашади. Кўриниб турибдики, бу йили Макгрегорнинг бокс қоидалари бўйича жанг ўтказиши ҳақиқатдан анча йироқ. Мейвезер эса вақтни қўлдан бермоқчи эмас.\nҲозирда Мейвезер ва Пакьяо реванш борасида ўзаро келишиб олишганлиги ҳақида ОАВда анча шов-шувга сабаб бўлмоқда. Унга кўра, боксчилар Япониядаги мусиқа фестивалида учрашишмоқчи. Бироқ уларнинг агентлари супержанг шартлари борасида ҳали музокаралар қилиш кераклигини айтишмоқда. Шу билан параллел равишда Пакьяо Амир Хан, Теренс Кроуфорд ва Эдриэн Бронер билан ҳам музокаралар олиб бормоқда. Бу билан филиппинлик боксчи ўзига қулай шартларни қидираётганлиги факт эканлиги айтилмоқда.\nХабиб Конорга қарши жанг қилишга розилик берди\n9-03-2020, 16:20, Спорт\n26-02-2020, 20:50, Спорт\nМакгрегор Мейвезер билан рингга чиқади\n19-05-2017, 11:40, Спорт\n4-03-2017, 08:19, Спорт\nМакгрегор ва Мейвезер келишувга эришишди, жанг бўлади\n17-02-2017, 12:30, Спорт